title: Byla C-85/12: 2012 m. vasario 20 d. Cour de cassation (Prancūzija) pateiktas prašymas priimti prejudicinį sprendimą byloje Société Landsbanki Islands HF prieš Kepler Capital Markets SA, Frédéric Giraux

text:
               21.4.2012

               LT

               Europos Sąjungos oficialusis leidinys

               C 118/19

         2012 m. vasario 20 d.Cour de cassation (Prancūzija) pateiktas prašymas priimti prejudicinį sprendimą byloje Société Landsbanki Islands HF prieš Kepler Capital Markets SA, Frédéric Giraux

   (Byla C-85/12)
   2012/C 118/30
   Proceso kalba: prancūzų

      Prašymą priimti prejudicinį sprendimą pateikęs teismas

      Cour de cassation

      Šalys pagrindinėje byloje

      Kasatorė: Société Landsbanki Islands HF

      Atsakovai: Kepler Capital Markets SA, Frédéric Giraux

      Prejudiciniai klausimai

               1.

               Ar Direktyvos 2001/24/EB dėl kredito įstaigų reorganizavimo ir likvidavimo (1) 3 ir 9 straipsnius reikia aiškinti taip, kad finansinės įstaigos reorganizavimo ir likvidavimo priemonės, kaip antai priemonės pagal 2009 m. balandžio 15 d. Islandijos įstatymą Nr. 44/2009, laikytinos priemonėmis, kurių imasi administracinės arba teisminės institucijos, kaip tai suprantama pagal šiuos straipsnius?

               2.

               Ar Direktyvos 2001/24/EB 32 straipsnį reikia aiškinti taip, jog juo draudžiama, kad nacionalinė nuostata, kaip antai 2002 m. gruodžio 20 d. Islandijos įstatymo 98 straipsnis, kuriuo įsigaliojus moratoriumui draudžiami arba sustabdomi bet kokie teisminiai veiksmai prieš finansinę įstaigą, galiotų laikinųjų apsaugos priemonių, kurių imtasi kitoje valstybėje narėje prieš paskelbiant moratoriumą, atžvilgiu?

      (1)  2001 m. balandžio 4 d. Europos Parlamento ir Tarybos direktyva 2001/24/EB dėl kredito įstaigų reorganizavimo ir likvidavimo (OL L 125, p. 15; 2004 m. specialusis leidimas lietuvių k., 6 sk., 4 t., p. 15)


title: Byla T-196/15 P: 2016 m. lapkričio 24 d. Valéria Anna Gyarmathy m. kovo 5 d. Tarnautojų teismo sprendimo byloje F-97/13, Gyarmathy/FRA

text:
               20.3.2017

               LT

               Europos Sąjungos oficialusis leidinys

               C 86/28

         2016 m. lapkričio 24 d. Valéria Anna Gyarmathy m. kovo 5 d. Tarnautojų teismo sprendimo byloje F-97/13, Gyarmathy/FRA

   (Byla T-196/15 P)
   (2017/C 086/37)
   Proceso kalba: anglų

      Šalys

      Apeliantė: Valéria Anna Gyarmathy (Dėras, Vengrija), atstovaujama advokato A. Cech

      Kita proceso šalis: Europos Sąjungos pagrindinių teisių agentūra (FRA)

      Reikalavimai

   Apeliantė Bendrojo Teismo prašo:

               —

               panaikinti visą skundžiamą sprendimą ir visiškai patenkinti pirmojoje instancijoje pateiktus reikalavimus,

               —

               priteisti iš kitos proceso šalies visas bylinėjimosi išlaidas.

      Apeliacinio skundo pagrindai ir pagrindiniai argumentai

   Grįsdama apeliacinį skundą apeliantė remiasi penkiais pagrindais.

               1.

               Pirmasis apeliacinio skundo pagrindas susijęs su tuo, kad Tarnautojų teismas, spręsdamas dėl pranešimo apie laisvą darbo vietą sąlygų pažeidimo, iškraipė įrodymus ir iš esmės netiksliai įvertino faktines aplinkybes.

               2.

               Antrasis apeliacinio skundo pagrindas susijęs su tuo, kad Tarnautojų teismas, pažeisdamas apeliantės teisę į teisingą bylos nagrinėjimą pagal Europos Sąjungos pagrindinių teisių chartijos 47 straipsnį ir Europos žmogaus teisių ir pagrindinių laisvių apsaugos konvencijos 6 straipsnio 1 dalį, pakankamai nepagrindė savo sprendimo dėl klausimų, kylančių dėl atrankos proceso.

               3.

               Trečiasis apeliacinio skundo pagrindas susijęs su tuo, kad Tarnautojų teismas netaikė procesinių priemonių, kurios apeliantei būtų leidusios pagrįsti savo ieškinį dėl nešališkumo, objektyvumo ir nepriklausomumo stokos per atrankos procesą.

               4.

               Ketvirtasis apeliacinio skundo pagrindas susijęs su tuo, kad Tarnautojų teismas padarė teisės klaidą, kai pripažino pirmojoje instancijoje apeliantės nurodytą ieškinio pagrindą dėl atitinkamos laisvos darbo vietos užėmimo nepriimtinu, remdamasis tuo, kad jis nebuvo pateiktas ikiteisminiame procese.

               5.

               Penktasis apeliacinio skundo pagrindas susijęs su tuo, kad Tarnautojų teismas padarė teisės klaidą, kai pripažino pirmojoje instancijoje apeliantės nurodytą ieškinio pagrindą dėl netinkamos atrankos komiteto sudėties ir nediskriminavimo dėl lyties principo pažeidimo nepriimtinu, remdamasis tuo, kad jis nebuvo pateiktas ikiteisminiame procese ir nebuvo glaudžiai susijęs su apeliantės paduoto skundo pagrindais (atitikties taisyklė).


title: Byla C-318/05 Europos Bendrijų Komisijos 2005 m. rugpjūčio 17 d. pareikštas ieškinys Vokietijos Federacinei Respublikai

text:
               15.10.2005

               LT

               Europos Sąjungos oficialusis leidinys

               C 257/4

         Europos Bendrijų Komisijos 2005 m. rugpjūčio 17 d. pareikštas ieškinys Vokietijos Federacinei Respublikai
   (Byla C-318/05)
   (2005/C 257/08)
   Proceso kalba: vokiečių
   2005 m. rugpjūčio 17 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Richard Lyal ir Kilian Gross, nurodžiusių adresą dokumentams įteikti Liuksemburge, ieškinys Vokietijos Federacinei Respublikai.
   Europos Bendrijų Komisija Teisingumo Teismo prašo:

               1)

               pripažinti, kad, be išimčių nepripažindama mokesčių, mokamų už mokyklos lankymą užsienyje, Einkommensteuergesetz (Pajamų mokesčio įstatymas) 10 straipsnio 1 dalies 9 punkte numatytomis specialiosiomis išlaidomis, mažinančiomis pajamų mokestį, Vokietijos Federacinė Respublika neįvykdė savo įsipareigojimų pagal EB 18, 39, 43 ir 49 straipsnius;

               2)

               priteisti iš Vokietijos Federacinės Respublikos bylinėjimosi išlaidas.

         Ieškinio pagrindai ir pagrindiniai argumentai
   Europos Komisijos nuomone, Vokietijos Einkommensteuergesetz 10 straipsnio 1 dalies 9 punkte įtvirtinta nuostata nesuderinama su laisve teikti paslaugas ir EB sutartyje numatytomis judėjimo laisvėmis.
   Remdamasis Einkommensteuergesetz 10 straipsnio 1 dalies 9 punktu, apmokestinamasis asmuo Vokietijoje turi teisę sumažinti savo apmokestinamąsias pajamas 30 %. mokesčių už mokymąsi mokykloje, sumokėtų valstybinėms ar valstybės patvirtintoms arba pripažintoms privačioms mokykloms, kaip specialiosiomis išlaidomis. Mokesčių už mokymąsi kitoje valstybėje narėje įsteigtose mokyklose atžvilgiu tokios galimybės sumažinti apmokestinamąsias pajamas nėra.
   Komisija bendrą nurodytos mokestinės lengvatos netaikymą užsienio privačių mokyklų atžvilgiu laiko diskriminuojančiu. Jos nuomone, blogesnių sąlygų mokestine prasme sudarymas užsienio privačioms mokykloms pažeidžia užsienio mokyklų ir Vokietijoje gyvenančių apmokestinamųjų asmenų, kurie norėtų leisti savo vaikus į užsienio privačią mokyklą, laisvę teikti paslaugas.
   Be to, užsienio privačios mokyklos dėl to priverstos įsisteigti Vokietijoje, norėdamos išvengti nepalankios konkurencinės padėties dėl jų klientų negalėjimo pasinaudoti mokestine lengvata. Dėl to neleistinai pažeidžiama įsisteigimo laisvė.
   Galiausiai galimybės sumažinti apmokestinamąsias pajamas apribojimas pažeidžia kitų ES valstybių piliečių, kurie nori persikelti gyventi į Vokietiją, bet tuo pačiu metu nori, kad jų vaikai toliau mokytųsi privačioje mokykloje kilmės valstybėje, judėjimo laisves. Tokioje pačioje situacijoje yra Vokietijos piliečiai, gyvenantys kitoje valstybėje narėje, bet ir toliau esantys neribotai apmokestinamaisiais asmenimis Vokietijoje. Jiems taip pat sudaromos blogesnės sąlygos, jei jie nori savo vaikus leisti mokytis privačioje mokykloje ne Vokietijoje.


title: Byla C-675/16 P: 2017 m. gruodžio 29 d. Guccio Gucci SpA pateiktas apeliacinis skundas dėl 2016 m. spalio 11 d. Bendrojo Teismo (trečioji kolegija) priimto sprendimo byloje T-461/15, Guccio Gucci SpA/Europos Sąjungos intelektinės nuosavybės tarnyba

text:
               8.5.2017

               LT

               Europos Sąjungos oficialusis leidinys

               C 144/16

         2017 m. gruodžio 29 d.Guccio Gucci SpA pateiktas apeliacinis skundas dėl 2016 m. spalio 11 d. Bendrojo Teismo (trečioji kolegija) priimto sprendimo byloje T-461/15, Guccio Gucci SpA/Europos Sąjungos intelektinės nuosavybės tarnyba

   (Byla C-675/16 P)
   (2017/C 144/21)
   Proceso kalba: anglų

      Šalys

      Apeliantė: Guccio Gucci SpA, atstovaujama advokatų V. Volpi, P. Roncaglia, F. Rossi, N. Parrotta

      Kitos proceso šalys: Europos Sąjungos intelektinės nuosavybės tarnyba, Guess? IP Holder LP

      Apeliantės reikalavimai

   Apeliantė Teisingumo Teismo prašo:

               —

               panaikinti skundžiamą sprendimą,

               —

               nurodyti EUIPO padengti apeliantės šiame procese patirtas bylinėjimosi išlaidas,

               —

               nurodyti Guess padengti apeliantės šiame procese patirtas bylinėjimosi išlaidas.

      Apeliacinio skundo pagrindai ir pagrindiniai argumentai

               1.

               Apeliaciniu skundu Guccio Gucci SpA (toliau – Gucci arba apeliantė) Teisingumo Teismo prašo panaikinti Europos Sąjungos Bendrojo Teismo (trečioji kolegija) sprendimą Byloje T-461/15 (toliau – skundžiamas sprendimas), kuriuo Bendrasis Teismas atmetė Gucci ieškinį dėl 2015 m. gegužės 27 d. EUIPO ketvirtosios apeliacinės tarybos byloje R 2049/2014-44 priimto sprendimo patvirtinti 2014 m. liepos 31 d. Anuliavimo skyriaus sprendimą atmesti prašymą paskelbti Guess? IP Holder LP (toliau – Guess) vardu įregistruotą ES prekių ženklą Nr. 5538012 (toliau – ginčijamas prekių ženklas) negaliojančiu 3, 9, 14, 16, 18, 25 ir 35 klasių prekėms ir paslaugoms.

               2.

               Apeliaciniu skundu siekiama įrodyti, kad Bendrasis Teismas padarė klaidingą išvadą, jog pirminės redakcijos 2009 m. vasario 26 d. Tarybos reglamento (EB) Nr. 207/2009 (1) (toliau – BPŽ reglamentas) 8 straipsnio 1 dalies b punkte ir 5 dalyje nurodyti negaliojimo pagrindai netaikomi ginčijamam prekių ženklui. Konkrečiai teigiama, kad Bendrasis Teismas iškreipė jam pateiktus faktus ir įrodymus vertindamas žymenų, dėl kurių kilo ginčas, panašumą, todėl klaidingai pritaikė BPŽ reglamento 8 straipsnio 1 dalies b punktą ir 5 dalį; jis taip pat pažeidė pareigą motyvuoti skundžiamą sprendimą.

               3.

               Bendrasis Teismas nepripažino žymenų, dėl kurių kilo ginčas, panašumo padaręs prielaidą, kad „suinteresuotoji visuomenė [ginčijamame] prekių ženkle nepastebės didžiosios raidės „G“, kuri yra ankstesniuose prekių ženkluose, bet laikys tai veikiau abstrakčiu papuošimu. Be to, atsižvelgiant į žymens stilių ir į tai, kad jo elementai persipina arba jungiasi, jį galima suvokti ir kaip vaizduojantį stilizuotas raides, pavyzdžiui, didžiąją raidę „X“ ar raidę „e“, ir kaip skaičių ir raidžių, pavyzdžiui, skaičiaus „3“ ir raidės „e“, kombinaciją (žr. skundžiamo sprendimo 30 punktą). Ši prielaida yra esminė skundžiamame sprendime, nes ji paskatino Bendrąjį Teismą atmesti bet kokį prekių ženklų, dėl kurių kilo ginčas, panašumą ir todėl netaikyti BPŽ reglamento 8 straipsnio 1 dalies b punkto ir 5 dalies.

               4.

               Tačiau nurodyta prielaida yra akivaizdžiai klaidinga. Tai patvirtina byloje pateikti dokumentai, iš kurių aiškiai matyti, kad suinteresuotoji visuomenė iš tiesų pastebi didžiąsias raides „G“ ginčijamame prekių ženkle: tai rodo Gucci pateikti visuomenės suvokimo apie ginčijamą prekių ženklą apklausos rezultatai. Šis akivaizdus faktų ir įrodymų iškraipymas turėjo įtakos Bendrajam Teismui vertinant Gucci ieškinį: jei Bendrasis Teismas būtų sutikęs, kad suinteresuotoji visuomenė (ar bent jos dalis) suvokia ginčijamą prekių ženklą kaip didžiųjų raidžių „G“ kombinaciją, jis nebūtų galėjęs nepripažinti prekių ženklų, dėl kurių kilo ginčas, panašumo ir netaikyti BPŽ reglamento 8 straipsnio 1 dalies b punkto ir 5 dalies.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (Kodifikuota redakcija) (OL L 78, 2009, p. 1)


title: Byla C-182/16 P: 2017 m. liepos 26 d. Teisingumo Teismo (šeštoji kolegija) sprendimas byloje Meica Ammerländische Fleischwarenfabrik Fritz Meinen GmbH & Co. KG/Europos Sąjungos intelektinės nuosavybės tarnyba (EUIPO), Salumificio Fratelli Beretta SpA (Apeliacinis skundas — Europos Sąjungos prekių ženklas — Vaizdinis prekių ženklas, kuriame yra žodinis elementas „STICK MiniMINI Beretta“ — Europos Sąjungos žodinio prekių ženklo Mini Wini savininko protestas — Europos Sąjungos intelektinės nuosavybės tarnybos (EUIPO) apeliacinės tarybos atmestas protestas — Reglamentas (EB) Nr. 207/2009 — 8 straipsnio 1 dalies b punktas — Galimybė supainioti — Atitinkamos visuomenės pastabumo lygis — Nepriklausoma išskirtinė pozicija — Dominuojantis pobūdis — Vizualaus panašumo vertinimo kriterijai — Pareiga motyvuoti)

text:
               18.9.2017

               LT

               Europos Sąjungos oficialusis leidinys

               C 309/10

         2017 m. liepos 26 d. Teisingumo Teismo (šeštoji kolegija) sprendimas byloje Meica Ammerländische Fleischwarenfabrik Fritz Meinen GmbH & Co. KG/Europos Sąjungos intelektinės nuosavybės tarnyba (EUIPO), Salumificio Fratelli Beretta SpA

   (Byla C-182/16 P) (1)

   ((Apeliacinis skundas - Europos Sąjungos prekių ženklas - Vaizdinis prekių ženklas, kuriame yra žodinis elementas „STICK MiniMINI Beretta“ - Europos Sąjungos žodinio prekių ženklo Mini Wini savininko protestas - Europos Sąjungos intelektinės nuosavybės tarnybos (EUIPO) apeliacinės tarybos atmestas protestas - Reglamentas (EB) Nr. 207/2009 - 8 straipsnio 1 dalies b punktas - Galimybė supainioti - Atitinkamos visuomenės pastabumo lygis - Nepriklausoma išskirtinė pozicija - Dominuojantis pobūdis - Vizualaus panašumo vertinimo kriterijai - Pareiga motyvuoti))
   (2017/C 309/13)
   Proceso kalba: anglų

      Šalys

      Apeliantė: Meica Ammerländische Fleischwarenfabrik Fritz Meinen GmbH & Co. KG, atstovaujama Rechtsanwalt S. Labesius,

      Kitos proceso šalys: Europos Sąjungos intelektinės nuosavybės tarnyba (EUIPO), atstovaujama M. Rajh, Salumificio Fratelli Beretta SpA, atstovaujama avvocati G. Ghisletti, F. Braga ir P. Pozzi

      Rezoliucinė dalis

               1.

               Atmesti apeliacinį skundą.

               2.

               Priteisti iš Meica Ammerländische Fleischwarenfabrik Fritz Meinen GmbH & Co. KG bylinėjimosi išlaidas.

      (1)  OL C 296, 2016 8 16.


title: Byla T-323/13: 2017 m. kovo 9 d. Bendrojo Teismo nutartis byloje Pure Fishing/EUIPO – Łabowicz (NANOFIL) (Europos Sąjungos prekių ženklas — Protesto procedūra — Žodinio Europos Sąjungos prekių ženklo NANOFIL paraiška — Ankstesnio vaizdinio Europos Sąjungos prekių ženklo NANO registracijos pripažinimas negaliojančia — Pagrindo priimti sprendimą nebuvimas)

text:
               8.5.2017

               LT

               Europos Sąjungos oficialusis leidinys

               C 144/42

         2017 m. kovo 9 d. Bendrojo Teismo nutartis byloje Pure Fishing/EUIPO – Łabowicz (NANOFIL)

   (Byla T-323/13) (1)

   ((Europos Sąjungos prekių ženklas - Protesto procedūra - Žodinio Europos Sąjungos prekių ženklo NANOFIL paraiška - Ankstesnio vaizdinio Europos Sąjungos prekių ženklo NANO registracijos pripažinimas negaliojančia - Pagrindo priimti sprendimą nebuvimas))
   (2017/C 144/57)
   Proceso kalba: anglų

      Šalys

      Ieškovė: Pure Fishing, Inc. (Spirit Leikas, Ajova, Jungtinės Valstijos), atstovaujama solisitoriaus J. Dickerson

      Atsakovė: Europos Sąjungos intelektinės nuosavybės tarnyba (EUIPO), atstovaujama L. Rampini

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Edward Łabowicz (Klodzkas, Lenkija), atstovaujamas advokato M. Żygadło

      Dalykas

   Ieškinys dėl 2013 m. balandžio 15 d. EUIPO antrosios apeliacinės tarybos sprendimo (byla R 1241/2012-2), susijusio su protesto procedūra tarp M. Łabowicz ir Pure Fishing.

      Rezoliucinė dalis

               1.

               Nėra pagrindo priimti sprendimą.

               2.

               Kiekviena šalis padengia savo bylinėjimosi išlaidas.

      (1)  OL C 252, 2013 8 31.


title: Byla C-372/11 P: 2012 m. liepos 12 d. Teisingumo Teismo nutartis byloje Power-One Italy SpA prieš Komisiją (Apeliacinis skundas — Deliktinė atsakomybė — Bendrai finansuojamas taikant finansinę priemonę LIFE projektas — Naujos energijos tiekimo judriojo telefono ryšio stočių įrenginiams sistemos vystymas (projektas „Pneuma“ ) — Komisijos sprendimas nutraukti projekto vykdymą ir susigrąžinti sumokėtą avansą — Tariamai patirtos žalos atlyginimas)

text:
               24.11.2012

               LT

               Europos Sąjungos oficialusis leidinys

               C 366/19

         2012 m. liepos 12 d. Teisingumo Teismo nutartis byloje Power-One Italy SpA prieš Komisiją

   (Byla C-372/11 P) (1)

   (Apeliacinis skundas - Deliktinė atsakomybė - Bendrai finansuojamas taikant finansinę priemonę LIFE projektas - Naujos energijos tiekimo judriojo telefono ryšio stočių įrenginiams sistemos vystymas (projektas „Pneuma“) - Komisijos sprendimas nutraukti projekto vykdymą ir susigrąžinti sumokėtą avansą - Tariamai patirtos žalos atlyginimas)
   2012/C 366/31
   Proceso kalba: italų

      Šalys

      Apeliantė: Power-One Italy SpA, atstovaujama avvocati R. Giuffrida ir A. Giussani

      Kita proceso šalis: Europos Komisija, atstovaujama P. Oliver ir D. Recchia

      Dalykas

   Apeliacinis skundas dėl 2011 m. gegužės 24 d. Bendrojo Teismo (šeštoji kolegija) priimtos nutarties byloje Power-One Italy prieš Komisiją (T-489/08), kuria Bendrasis Teismas atmetė ieškinį, kuriuo prašoma atlyginti žalą, apeliantės tariamai patirtą Komisijai priėmus sprendimą nutraukti projekto „Pneuma“ (LIFE04 ENV/IT/000595), skirto bendrai finansuoti naujos energijos tiekimo judriojo telefono ryšio stočių įrenginiams sistemos įdiegimą, vykdymą — Teisėti lūkesčiai — Pareiga motyvuoti.

      Rezoliucinė dalis

               1.

               Atmesti apeliacinį skundą.

               2.

               Power-One Italy SpA padengia bylinėjimosi išlaidas.

      (1)  OL C 282, 2011 9 24.


title: 2009 m. vasario 6 d. ELPA priežiūros institucijos Islandijai pateiktas ieškinys, (Byla E-2/09)

text:
               19.2.2009

               LT

               Europos Sąjungos oficialusis leidinys

               C 41/32

         2009 m. vasario 6 d. ELPA priežiūros institucijos Islandijai pateiktas ieškinys
   (Byla E-2/09)
   (2009/C 41/10)
   ELPA priežiūros institucija, atstovaujama Bjørnar Alterskjær ir Ólafur Jóhannes Einarsson, atliekančių ELPA priežiūros institucijos, rue Belliard 35, B-1040 Brussels, įgaliotinių funkcijas, 2009 m. vasario 6 d. pateikė ieškinį Islandijai ELPA teisme.
   ELPA priežiūros institucija prašo ELPA teismo:

               1.

                  Pripažinti, kad per nustatytą terminą nepriėmusi būtinų priemonių, skirtų į nacionalinės teisės sistemą įtraukti Europos ekonominės erdvės susitarimo XIII priedo VI skyriaus 66s punkte nurodytą teisės aktą (2007 m. gegužės 31 d. Komisijos reglamentas (EB) Nr. 593/2007 dėl Europos aviacijos saugos agentūros renkamų mokesčių ir rinkliavų), pritaikytą EEE susitarimui jo 1 protokolu, Islandijos Respublika neįvykdė įsipareigojimų pagal EEE susitarimo 7 straipsnį;

               taip pat

               2.

                  Nurodyti Islandijos Respublikai padengti bylinėjimosi išlaidas.

         Teisinės bei faktinės aplinkybės ir teismui pateikti ieškinio pagrindai:

               —

               Ši byla susijusi su EB reglamentu dėl Europos aviacijos saugos agentūros renkamų mokesčių ir rinkliavų.

               —

               EEE susitarimo 7 straipsnyje nurodyta:

                  „Šio Susitarimo prieduose arba EEE jungtinio komiteto sprendimuose nurodyti arba pateikti aktai Susitariančiosioms Šalims yra privalomi ir yra arba turi tapti vidaus teisinės sistemos dalis:

                           a)

                              EEB reglamentui prilygstantis aktas turi tapti Susitariančiųjų Šalių teisinės sistemos dalis.

                           b)

                              EEB direktyvai prilygstantis aktas leidžia Susitariančiųjų Šalių institucijoms pasirinkti jo įgyvendinimo formą ir būdą.“

               —

               ELPA priežiūros institucija teigia, kad Islandijos vyriausybė nesiėmė priemonių, kad per nustatytą terminą reglamentas būtų įtrauktas į nacionalinės teisės sistemą.


title: Byla C-245/13: 2013 m. gegužės 2 d. Landgericht Wiesbaden (Vokietija) pateiktas prašymas priimti prejudicinį sprendimą byloje Holger Priestoph ir kt. prieš Graikijos Respubliką

text:
               27.7.2013

               LT

               Europos Sąjungos oficialusis leidinys

               C 215/6

         2013 m. gegužės 2 d.Landgericht Wiesbaden (Vokietija) pateiktas prašymas priimti prejudicinį sprendimą byloje Holger Priestoph ir kt. prieš Graikijos Respubliką

   (Byla C-245/13)
   2013/C 215/06
   Proceso kalba: vokiečių

      Prašymą priimti prejudicinį sprendimą pateikęs teismas

      Landgericht Wiesbaden

      Šalys pagrindinėje byloje

      Ieškovai: Holger Priestoph, Matteo Antonio Priestoph, Pia Antonia Priestoph

      Atsakovė: Graikijos Respublika

      Prejudicinis klausimas

   Ar 2007 m. lapkričio 13 d. Europos Parlamento ir Tarybos reglamento (EB) Nr. 1393/2007 dėl teisminių ir neteisminių dokumentų civilinėse arba komercinėse bylose įteikimo valstybėse narėse (dokumentų įteikimas) ir panaikinančio Tarybos reglamentą (EB) Nr. 1348/2000 (1)) 1 straipsnis turi būti aiškinamas taip, kad ieškinį, kuriuo siekiama, kad būtų atlygintas skirtumas, kuris susidarė tarp ieškovų įsigytų atsakovės obligacijų, laikytų S-Broker AG & Co. KG vertybinių popierių depozitoriume, vertės bei obligacijų vertės, kuri jai buvo pasiūlyta 2012 m. vasario pabaigoje pateiktame jiems finansiškai nenaudingame obligacijų mainų pasiūlyme, kurį jie atmetė, tačiau kuris, nepaisant to, jiems buvo primestas 2012 m. kovą, reikia laikyti „civiline arba komercine byla“, kaip tai suprantama pagal minėtą reglamentą ?

      (1)  OL L 324, p. 79; 2004 m. specialusis leidimas lietuvių k., 19 sk., 1 t., p. 227.


title: Byla T-125/11: 2011 m. vasario 28 d. pareikštas ieškinys byloje Centre national de la recherche scientifique prieš Komisiją

text:
               14.5.2011

               LT

               Europos Sąjungos oficialusis leidinys

               C 145/31

         2011 m. vasario 28 d. pareikštas ieškinys byloje Centre national de la recherche scientifique prieš Komisiją

   (Byla T-125/11)
   2011/C 145/51
   Proceso kalba: prancūzų

      Šalys

      Ieškovas: Centre national de la recherche scientifique (Paryžius, Prancūzija), atstovaujamas advokato N. Lenoir

      Atsakovė: Europos Komisija

      Reikalavimai

   Ieškovas Bendrojo Teismo prašo:

               —

               panaikinti 2010 m. gruodžio 17 d. sprendimą, kiek jis susijęs su Bendrijos įsiskolinimo Centre national de la recherche scientifique pagal PIEF sutartį įskaitymu už tariamą CNRD įsiskolinimą Bendrijai pagal ALLOSTEM sutartį;

               —

               priteisti iš Komisijos visas bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi šešiais pagrindais.

               1.

               Pirmasis ieškinio pagrindas, susijęs su gynybos teisių ir visų pirma Reglamento (EB) Nr. 2321/2002 (1) 12 straipsnio 4 dalies pažeidimu, nes Komisija neprašė iš ieškovo pateikti pastabų dėl sprendimo padengti jo tariamą įsiskolinimą įskaitant Bendrijos įsiskolinimą.

               2.

               Antrasis ieškinio pagrindas, susijęs su pareigos nurodyti motyvus pažeidimu, nes Komisija tik nurodė savo 2009 m. kovo 16 d. audito ataskaitos bendras išvadas ir nepaaiškino, kodėl ji neatsižvelgė į ieškovo pateiktus įrodymus dėl jo deklaruotų tinkamų finansuoti sąnaudų.

               3.

               Trečiasis ieškinio pagrindas, susijęs su akivaizdžiomis vertinimo klaidomis, nes Komisija manė, kad Centre national de la recherche scientifique dirbusios mokslo darbuotojos T atlyginimo nuo 2006 m. balandžio 1 d. iki 2007 m. kovo 31 d. negalima priskirti tinkamoms finansuoti sąnaudoms neatsižvelgiant į ieškovo pateiktus su aptariama sutartimi susijusius įrodymus — darbo laiko apskaitos žiniaraščius ir keturis mokslinius straipsnius.

               4.

               Ketvirtasis ieškinio pagrindas, susijęs su teisės klaidomis, kurias Komisija padarė paneigusi mokslo darbuotojos T nuo 2006 m. balandžio 1 d. iki 2007 m. kovo 31 d. darbo laiko apskaitos žiniaraščių įrodomąją galią ir nepripažinusi, viena vertus, Centre national de la recherche scientifique dirbusios mokslo darbuotojos B atlyginimo, mokėto jos motinystės atostogų laikotarpiu, bei, kita vertus, Centre national de la recherche scientifique sumokėto darbuotojų socialinio draudimo nuo nedarbo mokesčio tinkamų finansuoti.

               5.

               Penktasis ieškinio pagrindas, susijęs su teisėtų lūkesčių principo pažeidimu, nes Komisija:

                           —

                           priešingai nei nurodė savo audito ataskaitoje ir per susitikimą, atmetė bet kokią keturių paskelbtų mokslo straipsnių įrodomąją galią;

                           —

                           pateikė naują išlaidų, susijusių su motinystės atostogomis, tinkamumo finansuoti kriterijų išaiškinimą;

                           —

                           priėmė sprendimą, neatsižvelgusi į patikinimus, duotus abiems šalims ginčą sprendžiant taikiai.

               6.

               Šeštasis ieškinio pagrindas, susijęs su Finansinio reglamento (2) 73 straipsnio 1 dalies pažeidimu, nes Komisijos reikalaujamas grąžinti įsiskolinimas nebuvo tikras.

      (1)  2002 m. gruodžio 16 d. Europos Parlamento ir tarybos Reglamentas (EB) Nr. 2321/2002 dėl taisyklių, reglamentuojančių įmonių, mokslinių tyrimų centrų ir universitetų dalyvavimą įgyvendinant Europos Bendrijos šeštąją pamatinę programą (2002–2006 m.) ir platinant jos mokslinių tyrimų rezultatus (tekstas svarbus EEE) (OL L 355, p. 23; 2004 m. specialusis leidimas lietuvių k., 13 sk., 31 t., p. 46).

      (2)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1; 2004 m. specialusis leidimas lietuvių k., 1 sk., 4 t., p. 74)


title: Byla F-66/13: 2014 m. birželio 25 d. Tarnautojų teismo (trečioji kolegija) sprendimas byloje Molina Solano/Europolas (Viešoji tarnyba — Europolo personalas — Europolo konvencija — Europolo personalo nuostatai — Sprendimas 2009/371/TVR — KTĮS taikymas Europolo pareigūnams — Terminuotos laikinojo tarnautojo sutarties nepratęsimas — Atsisakymas pasirašyti neterminuotą laikinojo tarnautojo sutartį)

text:
               4.8.2014

               LT

               Europos Sąjungos oficialusis leidinys

               C 253/69

         2014 m. birželio 25 d. Tarnautojų teismo (trečioji kolegija) sprendimas byloje Molina Solano/Europolas

   (Byla F-66/13) (1)

   ((Viešoji tarnyba - Europolo personalas - Europolo konvencija - Europolo personalo nuostatai - Sprendimas 2009/371/TVR - KTĮS taikymas Europolo pareigūnams - Terminuotos laikinojo tarnautojo sutarties nepratęsimas - Atsisakymas pasirašyti neterminuotą laikinojo tarnautojo sutartį))
   2014/C 253/97
   Proceso kalba: prancūzų

      Šalys

      Ieškovė: Beatriz Molina Solano (Haga, Nyderlandai), atstovaujama advokato J.-J. Ghosez

      Atsakovas: Europos policijos biuras, atstovaujamas iš pradžių J. Arnould ir D. Neumann, vėliau – J. Arnould, D. Neumann ir D. El Khoury

      Dalykas

   Prašymas panaikinti sprendimą nepratęsti ieškovės terminuotos sutarties.

      Sprendimo rezoliucinė dalis

               1.

               Atmesti ieškinį.

               2.

               B. Molina Solano padengia savo pačios ir Europos policijos biuro patirtas bylinėjimosi išlaidas.

      (1)  OL C 274, 2013 9 21, p. 30.


title: Byla T-543/14: 2014 m. liepos 22 d. pareikštas ieškinys byloje provima Warenhandels/VRDT – Renfro (HOT SOX)

text:
               29.9.2014

               LT

               Europos Sąjungos oficialusis leidinys

               C 339/21

         2014 m. liepos 22 d. pareikštas ieškinys byloje provima Warenhandels/VRDT – Renfro (HOT SOX)

   (Byla T-543/14)
   2014/C 339/26
   Kalba, kuria surašytas ieškinys: vokiečių

      Šalys

      Ieškovė: provima Warenhandels GmbH (Bylefeldas, Vokietija), atstovaujama advokatų J. Croll ir H. Prange

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Renfro Corp. (Mount Eris, Jungtinės Valstijos)

      Reikalavimai

   Ieškovė prašo:

               —

               panaikinti 2014 m. gegužės 13 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1859/2013-2 dėl tarptautinio prekių ženklo Europos Sąjungoje Nr. 0962191 ir pakeisti taip, kad apeliacija yra pagrįsta, o prašymas pripažinti prekių ženklo registraciją negaliojančia yra tenkintinas,

               —

               priteisti iš atsakovės ir prireikus iš kitų procedūros apeliacinėje taryboje šalių bylinėjimosi išlaidas, įskaitant apeliacinėje procedūroje patirtas bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: tarptautinis žodinis prekių ženklas „HOT SOX“ – tarptautinė registracija Nr. 9 62  191.

      Bendrijos prekių ženklo savininkė: Renfro Corp.

      Šalis, prašanti pripažinti Bendrijos prekių ženklo registraciją negaliojančia: ieškovė.

      Prašymo pripažinti registraciją negaliojančia motyvai: absoliutūs negaliojimo pagrindai pagal Reglamento Nr. 207/2009 52 straipsnio 1 dalį, siejamą su 7 straipsnio 1 dalies b ir c punktais.

      Anuliavimo skyriaus sprendimas: atmesti prašymą.

      Apeliacinės tarybos sprendimas: atmesti apeliaciją.

      Ieškinio pagrindai:

               —

               Reglamento Nr. 207/2009 158 straipsnio, siejamo su 52 straipsnio 1 dalies a punktu ir 7 straipsnio 1 dalies c punktu, pažeidimas.

               —

               Reglamento Nr. 207/2009 158 straipsnio, siejamo su 52 straipsnio 1 dalies a punktu ir 7 straipsnio 1 dalies b punktu, pažeidimas.


title: Byla T-161/07 2008 m. lapkričio 4 d. Pirmosios instancijos teismo sprendimas byloje Group Lottuss prieš VRDT — Ugly (COYOTE UGLY) (Bendrijos prekių ženklas — Protesto procedūra — Vaizdinio Bendrijos prekių ženklo COYOTE UGLY paraiška — Ankstesnis žodinis Bendrijos prekių ženklas COYOTE UGLY — Santykinis atmetimo pagrindas — Galimybė supainioti — Reglamento (EB) Nr. 40/94 8 straipsnio 1 dalies b punktas)

text:
               20.12.2008

               LT

               Europos Sąjungos oficialusis leidinys

               C 327/22

         2008 m. lapkričio 4 d. Pirmosios instancijos teismo sprendimas byloje Group Lottuss prieš VRDT — Ugly (COYOTE UGLY)

   (Byla T-161/07) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo COYOTE UGLY paraiška - Ankstesnis žodinis Bendrijos prekių ženklas COYOTE UGLY - Santykinis atmetimo pagrindas - Galimybė supainioti - Reglamento (EB) Nr. 40/94 8 straipsnio 1 dalies b punktas)
   (2008/C 327/40)
   Proceso kalba: ispanų
   Šalys

      Ieškovė: Group Lottuss Corp., SL (Barselona, Ispanija), atstovaujama advokatų J. Grau Mora, A. Angulo Lafora, M. Ferrándiz Avendaño ir J. Arribas García

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama J. Laporta Insa

      Kita procedūros VRDT Apeliacinėje taryboje šalis, įstojusi į bylą Pirmosios instancijos teisme: Ugly, Inc. (Kornvalis, Niujorkas, Jungtinės Valstijos), atstovaujama baristerio S. Malynicz ir solisitorių M. Blair bei C. Balme
   Dalykas
   Ieškinys dėl 2007 m. kovo 2 d. VRDT Antrosios apeliacinės tarybos sprendimo (sujungtos bylos R 165/2006-2 ir R 194/2006-2), susijusio su protesto procedūra tarp Ugly, Inc. ir Group Lottuss Corp., SL.
   Rezoliucinė dalis

               1.

               Atmesti ieškinį.

               2.

                  Group Lottus Corp., SL padengia savo bylinėjimosi išlaidas ir keturis penktadalius Vidaus rinkos derinimo tarnybos (prekių ženklams ir pramoniniam dizainui) (VRDT) bei keturis penktadalius Ugly, Inc. patirtų bylinėjimosi išlaidų.

               3.

                  Ugly padengia vieną penktadalį savo ir vieną penktadalį VRDT patirtų bylinėjimosi išlaidų.

      (1)  OL C 155, 2007 7 7.


title: Byla C-515/10: 2010 m. spalio 29 d. pareikštas ieškinys byloje Europos Komisija prieš Prancūzijos Respubliką

text:
               29.1.2011

               LT

               Europos Sąjungos oficialusis leidinys

               C 30/17

         2010 m. spalio 29 d. pareikštas ieškinys byloje Europos Komisija prieš Prancūzijos Respubliką

   (Byla C-515/10)
   ()
   2011/C 30/27
   Proceso kalba: prancūzų

      Šalys

      Ieškovė: Europos Komisija, atstovaujama G. Rozet ir A. Marghelis

      Atsakovė: Prancūzijos Respublika

      Ieškovės reikalavimai

               —

               Pripažinti, kad nepriėmusi reikiamų įstatymų ir kitų teisės aktų nuostatų tam, kad būtų užtikrintas asbesto-cemento atliekų apdorojimas atitinkamuose sąvartynuose, Prancūzijos Respublika neįvykdė įsipareigojimų pagal 1999 m. balandžio 26 d. Tarybos direktyvos 1999/31/EB dėl atliekų sąvartynų (1) 2 straipsnio e punktą, 3 straipsnio 1 dalį ir 6 straipsnio d punktą bei 2002 m. gruodžio 19 d. Tarybos sprendimo 2003/33/EB priedą, kuriuo pagal Direktyvos 1999/31/EB 16 straipsnį ir II priedą nustatomi atliekų priėmimo į sąvartynus kriterijai ir tvarka (2).

               —

               Priteisti iš Prancūzijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Grįsdama savo ieškinį, Komisija nurodo vienintelį pagrindą, susijusį su netinkamu Direktyvos 1999/31/EB nuostatų, ypač apibrėžimo „atlieka“, aiškinimu.
   Ieškovė ginčija Prancūzijos Respublikos institucijų aiškinimą, pagal kurį atliekos vienu metu gali būti ir inertinės, ir pavojingos atliekos. Komisija mano, kad yra priešingai, nes pagal direktyvą egzistuoja trys atskiros atliekų kategorijos: „pavojingos“, „nepavojingos“ ir „inertinės“, kurių atžvilgiu numatytos skirtingos pareigos ir aiškiai skirtingos įvairių atliekų priėmimo į sąvartyną sąlygos. Todėl remiantis atliekų sąrašu, nustatytu Sprendime 2000/532/EB (3), kuris buvo iš dalies pakeistas Sprendimu 2001/573/EB (4), asbesto-cemento atliekos turi būti laikomos „pavojingomis atliekomis“ ir būtina taikyti ypatingas apsaugos priemones jas šalinant. Nacionalinės teisės aktai, kuriuose asbesto-cemento atliekos priskiriamos inertinėms ir kuriais remiantis leidžiama jas priimti į inertinių atliekų sąvartyną, neatitinka direktyvos reikalavimų.

      (1)  OL L 182, p. 1; 2004 m. specialusis leidimas lietuvių k., 15 sk., 4 t., p. 228.

      (2)  OL L 11, p. 27; 2004 m. specialusis leidimas lietuvių k., 15 sk., 7 t., p. 314.

      (3)  2000 m. gegužės 3 d. Komisijos sprendimas, keičiantis sprendimą 94/3/EB, nustatantį atliekų sąrašą pagal Tarybos direktyvos 75/442/EEB dėl atliekų 1 straipsnio a dalį, ir Tarybos sprendimą 94/904/EB, nustatantį pavojingų atliekų sąrašą pagal Tarybos direktyvos 91/689/EEB dėl pavojingų medžiagų 1 straipsnio 4 dalį (OL L 226, p. 3; 2004 m. specialusis leidimas lietuvių k., 15 sk., 5 t., p. 151).

      (4)  2001 m. liepos 23 d. Tarybos sprendimas, iš dalies keičiantis Komisijos sprendimą 2000/532/EB dėl atliekų sąrašo (OL L 203, p. 18; 2004 m. specialusis leidimas lietuvių k., 15 sk., 6 t., p. 165).


title: Byla T-130/08 2008 m. kovo 31 d. pareikštas ieškinys byloje Gres La Sagra prieš VRDT — Ceramicalcora (VENATTO MARBLE STONE)

text:
               9.5.2008

               LT

               Europos Sąjungos oficialusis leidinys

               C 116/29

         2008 m. kovo 31 d. pareikštas ieškinys byloje Gres La Sagra prieš VRDT — Ceramicalcora (VENATTO MARBLE STONE)

   (Byla T-130/08)
   (2008/C 116/53)
   Kalba, kuria surašytas ieškinys: ispanų
   Šalys

      Ieškovė: Gres La Sagra, SL (Alameda de la Sagra, Ispanija), atstovaujama advokatų T. Villate Consonni ir J. Calderón Chavero

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Ceramicalcora SA (Alkora, Ispanija)
   Ieškovės reikalavimai

               —

               Panaikinti 2008 m. sausio 30 d. Vidaus rinkos derinimo tarnybos (VRDT) ketvirtosios apeliacinės tarybos sprendimą byloje R-1609/2006-4;

               —

               panaikinus minėtą sprendimą, įregistruoti prekių ženklą Nr. 3 109 006 ne tik 39 klasės paslaugoms (kurioms jau įregistruota atsižvelgiant į tai, kad protestas Nr. B690695 buvo galutinai atmestas), bet taip pat ir kitoms prekėms bei paslaugoms, priklausančios 19, 21 ir 40 klasėms, bei

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Bendrijos prekių ženklo pareiškėjas: ieškovė

      Nagrinėjamas prekių ženklas: vaizdinis prekių ženklas „VENATTO (marble stone)“ (registracijos paraiška Nr. 3 109 006) 19, 21, 39 ir 40 klasių prekėms ir paslaugoms.

      Prekių ženklo ar žymens, kuriais grindžiamas protestas, savininkas: CARAMICALCORA S.A.

      Prekių ženklas ar žymuo, kuriais grindžiamas protestas: Ispanijoje įregistruoti prekių ženklai „VENETO (cerámicas)“ (Nr. 2 115 543; 2 056 688, 2 056 689 ir 2 056 699) prekėms ir paslaugoms, priklausančioms atitinkamai 27, 19, 21 ir 39 klasėms.

      Protestų skyriaus sprendimas: Patenkinti dalį protesto remiantis tuo, kad nagrinėjamų 19, 21 ir 40 klasių prekių ir paslaugų atžvilgiu yra galimybė supainioti, tačiau tokios galimybės nėra nagrinėjamų 39 klasės paslaugų atžvilgiu.

      Apeliacinės tarybos sprendimas: Atmesti apeliaciją.

      Ieškinio pagrindai: Reglamento (EB) Nr. 40 dėl Bendrijos prekių ženklo 8 straipsnio 1 dalies b punkto pažeidimas.


title: Byla T-767/14: 2017 m. liepos 13 d. Bendrojo Teismo sprendimas byloje Boomkwekerij van Rijn-de Bruyn/BAVT – Artevos (Oksana) (Augalų veislės — Augalų veislių teisinė apsauga Bendrijoje — Paraiška dėl kriaušių veislės „Oksana“ augalų veislių teisinės apsaugos Bendrijoje — Prieštaravimai — BAVT apeliacinės tarybos sprendimas atmesti paraišką — Reglamento (EB) Nr. 2100/94 10 straipsnis — Veislės naujumas — Įrodymų nebuvimas)

text:
               28.8.2017

               LT

               Europos Sąjungos oficialusis leidinys

               C 283/31

         2017 m. liepos 13 d. Bendrojo Teismo sprendimas byloje Boomkwekerij van Rijn-de Bruyn/BAVT – Artevos (Oksana)

   (Byla T-767/14) (1)

   ((Augalų veislės - Augalų veislių teisinė apsauga Bendrijoje - Paraiška dėl kriaušių veislės „Oksana“ augalų veislių teisinės apsaugos Bendrijoje - Prieštaravimai - BAVT apeliacinės tarybos sprendimas atmesti paraišką - Reglamento (EB) Nr. 2100/94 10 straipsnis - Veislės naujumas - Įrodymų nebuvimas))
   (2017/C 283/45)
   Proceso kalba: anglų

      Šalys

      Ieškovė: Boomkwekerij van Rijn-de Bruyn BV (Udenas, Nyderlandai), atstovaujama advokato P. Jonker

      Atsakovė: Bendrijos augalų veislių tarnyba (BAVT), atstovaujama F. Mattina

      Kita procedūros BAVT apeliacinėje taryboje šalis, įstojusi į bylą Bendrajame Teisme: Artevos GmbH (Karlsrūhė, Vokietija), atstovaujama advokatų G. Würtenberger, W. R. Kunze ir solisitoriaus B. Schnell

      Kita procedūros BAVT apeliacinėje taryboje šalis: Dachverband Kulturpflanzen- und Nutztiervielfalt eV (Bylefeldas, Vokietija)

      Dalykas

   Ieškinys dėl 2014 m. liepos 2 d. BAVT apeliacinės tarybos sprendimo (byla A 007/2013) dėl augalų veislių teisinės apsaugos Bendrijoje suteikimo kriaušių veislei „Oksana“.

      Rezoliucinė dalis

               1.

               Atmesti ieškinį.

               2.

               Priteisti iš Boomkwekerij van Rijn-de Bruyn BV bylinėjimosi išlaidas.

      (1)  OL C 46, 2015 2 9.


title: Byla C-228/07 2007 m. gegužės 9 d. Verwaltungsgerichtshof (Austrija) pateiktas prašymas priimti prejudicinį sprendimą byloje Jörn Petersen prieš Arbeitsmarktservice Niederösterreich

text:
               21.7.2007

               LT

               Europos Sąjungos oficialusis leidinys

               C 170/10

         2007 m. gegužės 9 d.Verwaltungsgerichtshof (Austrija) pateiktas prašymas priimti prejudicinį sprendimą byloje Jörn Petersen prieš Arbeitsmarktservice Niederösterreich
   (Byla C-228/07)
   (2007/C 170/18)
   Proceso kalba: vokiečių
   Prašymą priimti prejudicinį sprendimą pateikęs teismas

      Verwaltungsgerichtshof

   Šalys pagrindinėje byloje

      Apeliantas: Jörn Petersen

      Kita proceso šalis: Arbeitsmarktservice Niederösterreich

   Prejudiciniai klausimai

               1.

               Ar bedarbiams, kurie kreipėsi dėl išmokos pagal valstybinio pensijų ar draudimo nuo nelaimingų atsitikimų sistemą, remdamiesi sumažėjusiu darbingumu arba nedarbingumu, iki sprendimo dėl jų prašymo priėmimo kaip šios išmokos avansas, kuris vėliau bus išskaičiuojamas iš pastarosios, mokama bedarbio pašalpa, kuriai nors ir taikoma tai, jog asmuo turi būti bedarbis ir turi būti išpildytos teisės ją gauti sąlygos, netaikomos kitos bedarbio išmokos gavimo sąlygos, t. y. darbingumas, noras ir pasiruošimas dirbti, ir ji toliau mokama tik tada, jei atsižvelgiant į aplinkybes tikėtina, kad išmokos bus mokamos iš valstybinės pensijų ar draudimo nuo nelaimingų atsitikimų sistemos, yra bedarbio išmoka pagal 1971 m. birželio 14 d. Tarybos reglamento (EEB) Nr. 1408/71 (1) dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, 4 straipsnio 1 dalies g punktą ar invalidumo išmoka pagal šio reglamento 4 straipsnio 1 dalies b punktą?

               2.

               Jei atsakymas į pirmąjį klausimą būtų toks, kad minėta išmoka yra bedarbio išmoka Reglamento Nr. 1408/71 4 straipsnio 1 dalies g punkto prasme: ar EB 39 straipsnis draudžia nacionalinės teisės nuostatą, numatančią, kad — išskyrus tuos atvejus, kai tik bedarbio prašymu esant ypatingoms aplinkybėms taikomas atidėjimas trims mėnesiams — teisės gauti šią išmoką taikymas nutraukiamas, jei bedarbis gyvena užsienyje (kitoje valstybėje narėje)?

      (1)  OL L 149, p. 2.


title: Byla C-509/08 2008 m. lapkričio 21 d. pareikštas ieškinys byloje Europos Bendrijų Komisija prieš Liuksemburgo Didžiąją Hercogystę

text:
               7.2.2009

               LT

               Europos Sąjungos oficialusis leidinys

               C 32/18

         2008 m. lapkričio 21 d. pareikštas ieškinys byloje Europos Bendrijų Komisija prieš Liuksemburgo Didžiąją Hercogystę

   (Byla C-509/08)
   (2009/C 32/29)
   Proceso kalba: prancūzų
   Šalys

      Ieškovė: Europos Bendrijų Komisija, atstovaujama J. Sénéchal ir I. Hadjiyiannis

      Atsakovė: Liuksemburgo Didžioji Hercogystė
   Ieškovės reikalavimai

               —

               Pripažinti, kad nepriėmusi 2004 m. gruodžio 15 d. Europos Parlamento ir Tarybos direktyvą 2004/108/EB dėl valstybių narių įstatymų, susijusių su elektromagnetiniu suderinamumu, suderinimo, panaikinančią Direktyvą 89/336/EEB (1), įgyvendinančių įstatymų ir kitų teisės aktų ir bet kuriuo atveju nepateikusi jų Komisijai, Liuksemburgo Didžioji Hercogystė neįvykdė įsipareigojimų pagal šią direktyvą.

               —

               Priteisti iš Liuksemburgo Didžiosios Hercogystės bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti direktyvą 2004/108/EB baigėsi 2007 m. sausio 20 d. dieną. Šio ieškinio pateikimo dieną atsakovė dar nebuvo priėmusi būtinų įgyvendinimo priemonių arba bet kuriuo atveju dar nebuvo jų pateikusi Komisijai.

      (1)  OL L 390, p. 24; 2004 m. specialusis leidimas lietuvių k., 13 sk., 9 t., p. 481.


title: Byla T-478/09: 2011 m. birželio 28 d. Bendrojo Teismo sprendimas byloje ATB Norte prieš VRDT — Bricocenter Italia (BRICO CENTER) ( „Bendrijos prekių ženklas — Protesto procedūra — Vaizdinio Bendrijos prekių ženklo BRICO CENTER paraiška — Ankstesni vaizdiniai Bendrijos prekių ženklai „ATB CENTROS DE BRICOLAGE Brico Centro“ ir „CENTROS DE BRICOLAGE BricoCentro“ — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas“ )

text:
               6.8.2011

               LT

               Europos Sąjungos oficialusis leidinys

               C 232/26

         2011 m. birželio 28 d. Bendrojo Teismo sprendimas byloje ATB Norte prieš VRDT — Bricocenter Italia (BRICO CENTER)

   (Byla T-478/09) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo BRICO CENTER paraiška - Ankstesni vaizdiniai Bendrijos prekių ženklai „ATB CENTROS DE BRICOLAGE Brico Centro“ ir „CENTROS DE BRICOLAGE BricoCentro“ - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas)
   2011/C 232/45
   Proceso kalba: italų

      Šalys

      Ieškovė: ATB Norte, SL (Burgosas, Ispanija), iš pradžių atstovaujama advokatų P. López Ronda, G. Macias Bonilla, H. Curtis-Oliver ir G. Marín Raigal, vėliau — advokato F. Brandolini Kujman

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama O. Montalto ir G. Mannucci

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Bricocenter Italia Srl (Rocanas, Italija), atstovaujama advokatų G. Ghidini, M. Mergati ir C. Signorini

      Dalykas

   Ieškinys dėl 2009 m. rugsėjo 24 d. VRDT ketvirtosios apeliacinės tarybos sprendimo (byla R 1009/2008-4), susijusio su protesto procedūra tarp ATB Norte, SL ir Bricocenter Italia Srl.

      Rezoliucinė dalis

               1.

               Panaikinti 2009 m. rugsėjo 24 d. Vidaus rinkos derinimo tarnybos (prekių ženklams ir pramoniniam dizainui) (VRDT) ketvirtosios apeliacinės tarybos sprendimą (byla R 1009/2008-4) tiek, kiek juo patenkinamas Bricocenter Italia Srl skundas apeliacinėje taryboje dėl Bendrijos prekių ženklo paraiškoje nurodytų „reklamos“, „verslo vadybos“ ir „verslo tvarkytos“ paslaugų.

               2.

               Dėl likusios dalies ieškinį atmesti.

               3.

               ATB Norte, SL, Bricocenter Italia ir VRDT padengia kiekviena savo išlaidas, patirtas per procesą Bendrajame Teisme.

      (1)  OL C 24, 2010 1 30.


title: Byla C-20/07 2007 m. sausio 23 d. pareikštas ieškinys byloje Europos Bendrijų Komisija prieš Airiją

text:
               10.3.2007

               LT

               Europos Sąjungos oficialusis leidinys

               C 56/23

         2007 m. sausio 23 d. pareikštas ieškinys byloje Europos Bendrijų Komisija prieš Airiją

   (Byla C-20/07)
   (2007/C 56/43)
   Proceso kalba: anglų
   Šalys

      Ieškovė: Europos Bendrijų Komisija, atstovaujama J. Hottiaux ir D. Lawunmi

      Atsakovė: Airija
   Ieškovės reikalavimai

               —

               Pripažinti, kad nepriėmusi 2004 m. balandžio 21 d. Europos Parlamento ir Tarybos direktyvą 2004/26/EB, iš dalies keičiančią Direktyvą 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (1) įgyvendinančių įstatymų ir kitų teisės aktų ir bet kuriuo atveju jų nepateikusi Komisijai, Airija neįvykdė įsipareigojimų pagal šios direktyvos 3 straipsnį.

               —

               Priteisti iš Airijos bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti direktyvą baigėsi 2005 m. gegužės 20 dieną.

      (1)  OL L 146, p. 1.


title: Byla T-560/11: 2012 m. gruodžio 10 d. Bendrojo Teismo nutartis byloje Kronofrance ir Kronoply prieš Komisiją

text:
               2.2.2013

               LT

               Europos Sąjungos oficialusis leidinys

               C 32/26

         2012 m. gruodžio 10 d. Bendrojo Teismo nutartis byloje Kronofrance ir Kronoply prieš Komisiją

   (Byla T-560/11) (1)

   2013/C 32/44
   Proceso kalba: vokiečių
   Pirmosios kolegijos pirmininkas nutartimi nurodė išbraukti bylą iš registro.

      (1)  OL C 13, 2012 1 14.


title: Byla T-394/08 2008 m. rugsėjo 16 d. pareikštas ieškinys byloje Regione autonoma della Sardegna prieš Komisiją

text:
               8.11.2008

               LT

               Europos Sąjungos oficialusis leidinys

               C 285/52

         2008 m. rugsėjo 16 d. pareikštas ieškinys byloje Regione autonoma della Sardegna prieš Komisiją

   (Byla T-394/08)
   (2008/C 285/93)
   Proceso kalba: italų
   Šalys

      Ieškovas: Regione autonoma della Sardegna, atstovaujamas advokatų A. Fantozzi, P. Carrozza, G. Mameli

      Atsakovė: Europos Bendrijų Komisija
   Ieškovo reikalavimai

               —

               Panaikinti 2008 m. liepos 3 d. Komisijos sprendimą (valstybės pagalba C1/2004 Italija — SG-Greffe (208) D/204339), susijusį su pagalbos schema „1998 m. Regiono įstatymas Nr. 9 — Netinkamas pagalbos taikymas Nr. 272/98“.

         Ieškinio pagrindai ir pagrindiniai argumentai
   1998 m. kovo 11 d. Sardinijos regiono įstatyme Nr. 9 numatytos iniciatyvos kreditų viešbučių verslui gerinti forma. Komisija patvirtino taip nustatytą pagalbos schemą. Tačiau 2008 m. liepos 3 d. atsakovė pranešė Italijos vyriausybei apie sprendimą, kuris ginčijamas šioje byloje. Pagal šį sprendimą taikant aptariamą pagalbos schemą buvo suteikta pagalba investicijoms, kurių atžvilgiu, pažeidžiant gaires regioninės valstybės pagalbos srityje (1), nebuvo pateiktas prašymas dėl pagalbos prieš pradedant vykdyti projektą.
   Pagrįsdamas savo reikalavimus ieškovas nurodo esminių procedūrinių reikalavimų pažeidimą dėl prieštaraujančių motyvų pateikimo, tariamą lūkesčių vertinant „skatinamąjį poveikį“ pagalbos gavėjų atžvilgiu ir vertinant „pagalbos būtinumo“ sąlygas svarbos nebuvimą.
   Šiuo atžvilgiu jis ypač nurodo, kad teisingai įvertindama gavėjų lūkesčius, Komisija iš tiesų turėjo tinkamai atsižvelgti į tai, kad aptariama pagalbos schema:

               —

               savo koncepcija tęsė galiojančią ir teisėtą schemą, pagal kurią pagalbos suteikimas nepriklausė nuo to, ar investicijos buvo pradėtos ar ne;

               —

               buvo priimta regiono įstatymu, patvirtintu taip, kad gairės regioninės valstybės pagalbos srityje negalėjo daryti įtakos jo priėmimui tiek, kiek įstatymas buvo priimtas praėjus tik vienai dienai po minėtų gairių paskelbimo Oficialiajame leidinyje;

               —

               kad įmonės gavėjos teisėtai pradėjo operacijas, atsižvelgdamos į pagalbos priemonę, kuri dėl šios aplinkybės turėjo skatinamąjį poveikį.

         Taigi Komisija klydo vertindama pagalbos skatinamąjį poveikį, remdamasi neįrodyta prielaida, kad gavėjas, kuris nepateikė prašymo prieš pradedant vykdymą, investavo neatsižvelgdamas į pagalbą.
   Komisijos vertinimo klaidingumas akivaizdus remiantis tuo, jog neįmanoma tvirtinti, kad nuo pat pradžių Regiono įstatymas Nr. 9/1998 atitiko minėtas 1998 m. gaires.
   Atsakovė taip pat klydo, savo vertinimą pagrįsdama ne procedūrine, bet „materialine“ pagalbos suderinamumo sąlyga, remiantis skatinamojo poveikio nebuvimo prielaida, nepateikus prašymo prieš pradedant investicijas, kuris pirmą kartą numatytas darant nuorodą į gaires dėl regioninės pagalbos, todėl anksčiau apie jį nebuvo ir negalėjo būti žinoma.
   Be to, atsakovės vertinimas pažeidė EB 88 straipsnį ir Reglamentą (EB) Nr. 659/99 tiek, kiek motyvai, dėl kurių aptariama pagalba laikoma neteisėta, o ne tokia, kuria piktnaudžiaujama, yra visiškai neatskleisti ginčijamame sprendime, nors priemonę kvalifikavus pagalba, kuri yra įgyvendinama piktnaudžiaujant, iš principo prarandama galimybė ją susigrąžinti.

      (1)  OL C 74, 1998 4 10, p. 9.


title: Byla T-164/14: 2016 m. vasario 18 d. Bendrojo Teismo sprendimas byloje Calberson GE/Komisija (Arbitražinė išlyga — Žemės ūkio produktų tiekimo į Rusiją programa — Jautienos tiekimas — Intervencijos agentūros sutarties nevykdymas — Taikytina teisė — Senatis — Pavėluotas tam tikrų tiekimo užstatų grąžinimas — Dalinis sąskaitos už vežimą apmokėjimas — Nepakankamas tam tikrų sąskaitų apmokėjimas užsienio valiuta — Delspinigiai)

text:
               29.3.2016

               LT

               Europos Sąjungos oficialusis leidinys

               C 111/20

         2016 m. vasario 18 d. Bendrojo Teismo sprendimas byloje Calberson GE/Komisija

   (Byla T-164/14) (1)

   ((Arbitražinė išlyga - Žemės ūkio produktų tiekimo į Rusiją programa - Jautienos tiekimas - Intervencijos agentūros sutarties nevykdymas - Taikytina teisė - Senatis - Pavėluotas tam tikrų tiekimo užstatų grąžinimas - Dalinis sąskaitos už vežimą apmokėjimas - Nepakankamas tam tikrų sąskaitų apmokėjimas užsienio valiuta - Delspinigiai))
   (2016/C 111/24)
   Proceso kalba: prancūzų

      Šalys

      Ieškovė: Calberson GE (Vilnev la Garene, Prancūzija), atstovaujama advokatų T. Gallois ir E. Dereviankine

      Atsakovė: Europos Komisija, atstovaujama D. Bianchi ir I. Galindo Martín

      Atsakovės pusėje į bylą įstojusi šalis: Prancūzijos Respublika, atstovaujama D. Colas ir C. Candat

      Dalykas

   Pagal SESV 272 straipsnį pareikštas ieškinys, kuriuo siekiama priteisti iš Komisijos ieškovei atlyginti žalą, tariamai patirtą dėl Intervencijos agentūros padarytų klaidų įgyvendinant jautienos vežimo į Rusiją sutartį pagal 1999 m. sausio 18 d. Komisijos reglamentą (EB) Nr. 111/1999, nustatantį Tarybos reglamento (EB) Nr. 2802/98 dėl žemės ūkio produktų tiekimo Rusijos Federacijai programos taikymo bendrąsias taisykles (OL L 14, p. 13), ir pagal 1999 m. rugpjūčio 16 d. Komisijos reglamentą (EB) Nr. 1799/1999 dėl jautienos tiekimo Rusijai (OL L 217, p. 20).

      Rezoliucinė dalis

               1.

               Atmesti ieškinį.

               2.

               Priteisti iš Calberson GE bylinėjimosi išlaidas.

               3.

               Prancūzijos Respublika padengia savo bylinėjimosi išlaidas.

      (1)  OL C 184, 2014 6 16.


title: Byla T-515/15: 2015 m. rugsėjo 1 d. pareikštas ieškinys byloje Almaz-Antey/Taryba

text:
               9.11.2015

               LT

               Europos Sąjungos oficialusis leidinys

               C 371/33

         2015 m. rugsėjo 1 d. pareikštas ieškinys byloje Almaz-Antey/Taryba

   (Byla T-515/15)
   (2015/C 371/34)
   Proceso kalba: anglų

      Šalys

      Ieškovė: OAO Concern PVO Almaz-Antey (Maskva, Rusija), atstovaujama advokatų C. Stumpf ir A. Haak

      Atsakovė: Europos Sąjungos Taryba

      Reikalavimai

   Ieškovė Bendrojo Teismo prašo:

               —

               panaikinti 2015 m. birželio 22 d. Tarybos sprendimą (BUSP) 2015/971, kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 157, 2015 6 23, p. 50) tiek, kiek šis sprendimas taikomas ieškovei ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi šešiais pagrindais.

               1.

               Pirmasis ieškinio pagrindas susijęs su tuo, kad Tarybos sprendimu buvo pažeistas proporcingumo principas.

               2.

               Antrasis ieškinio pagrindas susijęs su tuo, kad Taryba nepagrįstai ir neproporcingai pažeidė ieškovės pagrindines teises, visų pirma jos teisę į gynybą ir teisę į veiksmingą teisminę gynybą.

               3.

               Trečiasis ieškinio pagrindas susijęs su tuo, kad Taryba nenurodė tinkamų ar pakankamų priežasčių, dėl kurių ieškovė buvo įtraukta į sąrašą asmenų, kuriems taikomos ribojamosios priemonės atsižvelgiant į Rusijos veiksmus, kuriais destabilizuojama padėtis Ukrainoje.

               4.

               Ketvirtasis ieškinio pagrindas susijęs su tuo, kad Taryba neįrodė, jog ieškovė dalyvavo destabilizuojant padėtį Ukrainoje arba kad darė įtaką sėkmingam Minsko susitarimo įgyvendinimui.

               5.

               Penktasis ieškinio pagrindas susijęs su tuo, jog Taryba akivaizdžiai suklydo manydama, kad ieškovės atveju buvo įvykdyti visi įtraukimo į sąrašą asmenų, kuriems taikomos ribojamosios priemonės, kriterijai.

               6.

               Šeštasis ieškinio pagrindas susijęs su tuo, kad, panaikinus Tarybos sprendimą 2015/971/BUSP, Tarybos reglamentas (ES) Nr. 833/2014 netektų pakankamo teisinio pagrindo, o tai reiškia, kad ieškovės įtraukimas į Tarybos reglamento (ES) Nr. 833/2014 sąrašą pagal Tarybos įgyvendinimo reglamentą (ES) Nr. 826/2014 taptų neveiksmingas.


title: Byla T-218/11: 2011 m. balandžio 21 d. pareikštas ieškinys byloje Dagher prieš Tarybą

text:
               18.6.2011

               LT

               Europos Sąjungos oficialusis leidinys

               C 179/19

         2011 m. balandžio 21 d. pareikštas ieškinys byloje Dagher prieš Tarybą

   (Byla T-218/11)
   2011/C 179/33
   Proceso kalba: prancūzų

      Šalys

      Ieškovė: Habib Roland (Abidžanas, Dramblio Kaulo Krantas), atstovaujama advokatų J.-Y. Dupeux ir F. Dressen

      Atsakovė: Europos Sąjungos Taryba

      Reikalavimai

   Ieškovė Bendrojo Teismo prašo:

               —

               panaikinti 2011 m. sausio 31 d. Tarybos įgyvendinimo reglamentą (ES) Nr. 85/2011 tiek, kiek šis aktas susijęs su ja;

               —

               panaikinti 2011 m. sausio 31 d. Tarybos sprendimą 2011/71/BUSP tiek, kiek šis dokumentas susijęs su ja;

               —

               priteisti iš Tarybos 40 000 eurų neturtinei ir kitai ieškovės patirtai žalai atlyginti;

               —

               priteisti iš Tarybos visas bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovė nurodo vieną pagrindą, padalintą į tris dalis ir pagrįstą esminių procedūros reikalavimų pažeidimu.

               —

               Kaip pirmą ieškinio pagrindo dalį ieškovė nurodo, kad Tarybai vykdant procedūrą nebuvo laikomasi rungimosi principo, nes paskelbus ginčijamus aktus atsakovė nepateikė kiek įmanoma anksčiau ieškovei informacijos, kuria remdamasis ji būtų galėjusi suprasti priemonių, kurių imtasi jos atžvilgiu, motyvų, ir atmetė vėlesnius ieškovės prašymus pateikti informaciją, taip užkirsdama kelią ieškovei pasinaudoti savo teise sėkmingai imtis visų administracinių teisių gynybos priemonių, kad būtų panaikintos šios priemonės.

               —

               Kaip antrą ieškinio pagrindo dalį ieškovė nurodo motyvavimo trūkumą, nes ribojančiose priemonėse, kurių imtasi ieškovės atžvilgiu, nurodyti motyvai buvo netikslūs ir glausti, kuriais remdamasi ieškovė negalėjo suprasti kaltinimų, kuriais pagrįstos ginčijamos sankcijos, turinio.

               —

               Kaip trečią ieškinio pagrindo dalį ieškovė nurodo teisės į veiksmingą teisminę gynybą pažeidimą.


title: Byla T-454/14: 2014 m. birželio 17 d. pareikštas ieškinys byloje Warimex/VRDT (STONE)

text:
               1.9.2014

               LT

               Europos Sąjungos oficialusis leidinys

               C 292/49

         2014 m. birželio 17 d. pareikštas ieškinys byloje Warimex/VRDT (STONE)

   (Byla T-454/14)
   2014/C 292/60
   Proceso kalba: vokiečių

      Šalys

      Ieškovė: Warimex Waren- Import Export Handels-GmbH (Noirydas, Vokietija), atstovaujama advokatų E. Keller ir J. Voogd

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Reikalavimai

   Ieškovė Bendrojo Teismo prašo:

               —

               panaikinti 2014 m. kovo 27 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1599/2013-1,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklas, su kuriuo susijęs ieškinys: vaizdinis prekių ženklas, turintis žodinį elementą STONE, skirtas 1, 3, 7, 8, 9, 11, 12, 16, 21, 24 ir 25 klasių prekėms ir paslaugoms – Bendrijos prekių ženklo paraiška Nr. 1 1 4 64  005.

      Eksperto sprendimas: atmesti paraišką.

      Apeliacinės tarybos sprendimas: atmesti apeliaciją.

      Ieškinio pagrindai:

               —

               Reglamento Nr. 207/2009 75 ir 76 straipsnių pažeidimas.

               —

               Reglamento Nr. 207/2009 7 straipsnio 1 dalies c punkto pažeidimas.

               —

               Reglamento Nr. 207/2009 7 straipsnio 1 dalies b punkto pažeidimas.


title: Byla T-380/11: 2013 m. rugsėjo 12 d. Bendrojo Teismo sprendimas byloje Palirria Souliotis prieš Komisiją (Ieškinys dėl panaikinimo — Bendrasis muitų tarifas — Klasifikavimas Kombinuotojoje nomenklatūroje — Tarifinė pozicija — Reglamentuojamojo pobūdžio aktas, dėl kurio reikia priimti įgyvendinimo priemones — Nepriimtinumas)

text:
               26.10.2013

               LT

               Europos Sąjungos oficialusis leidinys

               C 313/23

         2013 m. rugsėjo 12 d. Bendrojo Teismo sprendimas byloje Palirria Souliotis prieš Komisiją

   (Byla T-380/11) (1)

   (Ieškinys dėl panaikinimo - Bendrasis muitų tarifas - Klasifikavimas Kombinuotojoje nomenklatūroje - Tarifinė pozicija - Reglamentuojamojo pobūdžio aktas, dėl kurio reikia priimti įgyvendinimo priemones - Nepriimtinumas)
   2013/C 313/43
   Proceso kalba: anglų

      Šalys

      Ieškovė: Anonymi Viotechniki kai Emporiki Etairia Kataskevis Konservon — Palirria Souliotis AE (Politika, Graikija), atstovaujama advokato S. Pappas

      Atsakovė: Europos Komisija, atstovaujama R. Lyal ir L. Keppenne

      Dalykas

   Prašymas pripažinti negaliojančiu 2011 m. gegužės 6 d. Komisijos įgyvendinimo reglamentą (ES) Nr. 447/2011 dėl tam tikrų prekių klasifikavimo Kombinuotojoje nomenklatūroje (OL L 122, p. 63)

      Rezoliucinė dalis

               1.

               Atmesti ieškinį kaip nepriimtiną.

               2.

               Anonymi Viotechniki kai Emporiki Etairia Kataskevis Konservon — Palirria Souliotis AE padengia savo ir Europos Komisijos nurodytas bylinėjimosi išlaidas.

      (1)  OL C 282, 2011 9 24.


title: Byla C-265/10: 2011 m. gegužės 5 d. Teisingumo Teismo (aštuntoji kolegija) sprendimas byloje Europos Komisija prieš Belgijos Karalystę (Valstybės įsipareigojimų neįvykdymas — Reglamentas (EB) Nr. 1907/2006 — Cheminės medžiagos — Šių medžiagų registracija, įvertinimas, autorizacija ir apribojimai — REACH Reglamentas — 126 straipsnis — Už REACH Reglamento pažeidimus taikytinos sankcijos — Neįgyvendinimas per nustatytą terminą)

text:
               25.6.2011

               LT

               Europos Sąjungos oficialusis leidinys

               C 186/8

         2011 m. gegužės 5 d. Teisingumo Teismo (aštuntoji kolegija) sprendimas byloje Europos Komisija prieš Belgijos Karalystę

   (Byla C-265/10) (1)

   (Valstybės įsipareigojimų neįvykdymas - Reglamentas (EB) Nr. 1907/2006 - Cheminės medžiagos - Šių medžiagų registracija, įvertinimas, autorizacija ir apribojimai - REACH Reglamentas - 126 straipsnis - Už REACH Reglamento pažeidimus taikytinos sankcijos - Neįgyvendinimas per nustatytą terminą)
   2011/C 186/13
   Proceso kalba: olandų

      Šalys

      Ieškovė: Europos Komisija, atstovaujama P. Oliver ir M. van Beek

      Atsakovė: Belgijos Karalystė, atstovaujama T. Materne ir L. Van den Broeck

      Dalykas

   Valstybės įsipareigojimų neįvykdymas — 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB, 126 straipsnio pažeidimas (OL L 396, p. 1) — Už REACH Reglamento pažeidimus taikytinos sankcijos

      Rezoliucinė dalis

               1.

               Nepriėmusi visų įstatymų ir kitų teisės aktų, būtinų įgyvendinti už 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB, pažeidimus taikytinas sankcijas, Belgijos karalystė neįvykdė įsipareigojimų pagal šio reglamento 126 straipsnį.

               2.

               Priteisti iš Belgijos Karalystės bylinėjimosi išlaidas.

      (1)  OL C 221, 2010 8 14.


title: Byla C-433/06 2006 m. spalio 18 d. Tribunal Superior de Justicia de la Comunidad Autónoma del País Vasco (Ispanija) pateiktas prašymas priimti prejudicinį sprendimą byloje Comunidad Autónoma de Castilla y León prieš Juntas Generales del Territorio Histórico de Álava, Diputación Foral de Álava, Confederación Empresarial Vasca

text:
               30.12.2006

               LT

               Europos Sąjungos oficialusis leidinys

               C 326/32

         2006 m. spalio 18 d.Tribunal Superior de Justicia de la Comunidad Autónoma del País Vasco (Ispanija) pateiktas prašymas priimti prejudicinį sprendimą byloje Comunidad Autónoma de Castilla y León prieš Juntas Generales del Territorio Histórico de Álava, Diputación Foral de Álava, Confederación Empresarial Vasca

   (Byla C-433/06)
   (2006/C 326/67)
   Proceso kalba: ispanų
   Prašymą priimti prejudicinį sprendimą pateikęs teismas
   Tribunal Superior de Justicia de la Comunidad Autónoma del País Vasco
   Šalys pagrindinėje byloje
   Ieškovė: Comunidad Autónoma de Castilla y León
   Atsakovės: Juntas Generales del Territorio Histórico de Álava, Diputación Foral de Álava, Confederación Empresarial Vasca
   Prejudiciniai klausimai
   Ar Sutarties 87 straipsnio 1 dalis turi būti aiškinama taip, kad Diputación Foral ir Juntas Generales del Territorio Histórico de Álava priimtos mokestinės priemonės, atsižvelgiant į Pelno mokesčio įstatymo 29 straipsnio 1 dalies a punkto ir 37 straipsnio naują redakciją, dėl nustatyto mokesčio tarifo, mažesnio nei standartinis Ispanijos valstybės įstatyme (Ley del Estado español) įtvirtintas tarifas, ir atskaitos, kuri valstybės mokesčių teisės sistemoje neegzistuoja, taikomų šio valstybės autonominio vieneto teritorijoje, turi būti laikomos selektyviomis ir kvalifikuojamos valstybės pagalba šios nuostatos prasme, o dėl to apie ją turi būti pranešta Komisijai pagal EB 88 straipsnio 3 dalį?


title: Byla T-3/07: 2013 m. rugsėjo 16 d. Bendrojo Teismo sprendimas byloje Ispanija prieš Komisiją (Sanglaudos fondas — Reglamentas Nr. 1164/94 — Andalūzijos (Ispanija) teritorijoje įgyvendinami aplinkosauginės infrastruktūros projektai — Dalinis finansinės paramos panaikinimas — Viešojo paslaugų ir darbų pirkimo sutartys — Sutarties sudarymo kriterijai — Reklama — Išlaidų tinkamumas — Finansinių korekcijų nustatymas — Reglamento (EB) Nr. 1164/94 II priedo H straipsnio 2 dalis — Proporcingumas)

text:
               9.11.2013

               LT

               Europos Sąjungos oficialusis leidinys

               C 325/20

         2013 m. rugsėjo 16 d. Bendrojo Teismo sprendimas byloje Ispanija prieš Komisiją

   (Byla T-3/07) (1)

   (Sanglaudos fondas - Reglamentas Nr. 1164/94 - Andalūzijos (Ispanija) teritorijoje įgyvendinami aplinkosauginės infrastruktūros projektai - Dalinis finansinės paramos panaikinimas - Viešojo paslaugų ir darbų pirkimo sutartys - Sutarties sudarymo kriterijai - Reklama - Išlaidų tinkamumas - Finansinių korekcijų nustatymas - Reglamento (EB) Nr. 1164/94 II priedo H straipsnio 2 dalis - Proporcingumas)
   2013/C 325/32
   Proceso kalba: ispanų

      Šalys

      Ieškovė: Ispanijos Karalystė, iš pradžių atstovaujama abogado del Estado J. M. Rodríguez Cárcamo, vėliau — abogado del Estado A. Rubio González

      Atsakovė: Europos Komisija, iš pradžių atstovaujama A. Steiblytės ir L. Escobar Guerrero, padedamų advokato M. Canal Fontcuberta, vėliau — A. Steiblytės ir S. Pardo Quintillán

      Dalykas

   Prašymas paskelbti negaliojančiu 2006 m. spalio 20 d. Komisijos sprendimą C(2006) 5103, kuriuo sumažinama Sanglaudos fondo parama penkiems Andalūzijos autonominės bendruomenės (Ispanija) teritorijoje įgyvendinamiems aplinkosauginės infrastruktūros projektams.

      Rezoliucinė dalis

               1.

               Paskelbiami negaliojančiais 2006 m. spalio 20 d. Komisijos sprendimo C(2006) 5103, kuriuo sumažinama Sanglaudos fondo parama penkiems Andalūzijos autonominės bendruomenės teritorijoje (Ispanija) įgyvendinamiems aplinkosauginės infrastruktūros projektams, 2–6 straipsniai tiek, kiek juose numatytos 476 460 EUR dydžio finansinės korekcijos, taikytinos projektams Nr. 2000.ES.16.C.PE.004, Nr. 2000.ES.16.C.PE.025, Nr. 2000.ES.16.C.PE.066 ir Nr. 2000.ES.16.C.PE.0138.

               2.

               Atmesti likusią ieškinio dalį.

               3.

               Ispanijos Karalystė ir Europos Komisija padengia savo bylinėjimosi išlaidas.

      (1)  OL C 56, 2007 3 10.


title: Byla C-86/07 2007 m. rugsėjo 4 d. Teisingumo Teismo pirmininko nutartis Europos Bendrijų Komisija prieš Italijos Respubliką

text:
               8.12.2007

               LT

               Europos Sąjungos oficialusis leidinys

               C 297/34

         2007 m. rugsėjo 4 d. Teisingumo Teismo pirmininko nutartis Europos Bendrijų Komisija prieš Italijos Respubliką

   (Byla C-86/07) (1)

   (2007/C 297/64)

      Proceso kalba: italų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 82, 2007 4 14.


title: Byla C-81/11 P: 2011 m. vasario 22 d. Longevity Health Products, Inc. pateiktas apeliacinis skundas dėl 2010 m. gruodžio 16 d. Bendrojo Teismo (penktoji kolegija) priimto sprendimo byloje T-363/09 Longevity Health Products, Inc. prieš Vidaus rinkos derinimo tarnybą (prekių ženklams ir pramoniniam dizainui), Gruppo Lepetit SpA

text:
               7.5.2011

               LT

               Europos Sąjungos oficialusis leidinys

               C 139/14

         2011 m. vasario 22 d.Longevity Health Products, Inc. pateiktas apeliacinis skundas dėl 2010 m. gruodžio 16 d. Bendrojo Teismo (penktoji kolegija) priimto sprendimo byloje T-363/09 Longevity Health Products, Inc. prieš Vidaus rinkos derinimo tarnybą (prekių ženklams ir pramoniniam dizainui), Gruppo Lepetit SpA

   (Byla C-81/11 P)
   2011/C 139/25
   Proceso kalba: anglų

      Šalys

      Apeliantė: Longevity Health Products, Inc., atstovaujama advokato J. Korab

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Gruppo Lepetit SpA

      Apeliantės reikalavimai

   Apeliantė Teisingumo Teismo prašo:

               —

               pripažinti priimtinu Longevity Health Products, Inc bendrovės pateiktą apeliacinį skundą,

               —

               panaikinti 2010 m. gruodžio 16 d. Bendrojo Teismo sprendimą byloje T-363/09;

               —

               priteisti iš Vidaus rinkos derinimo tarnybos bylinėjimosi išlaidas.

      Apeliacinio skundo pagrindai ir pagrindiniai argumentai

   Apeliantė tvirtina, kad nesuteikdamas pakankamai laiko atsakyti į VRDT teiginius, Bendrasis Teismas pažeidė jos teisę į tinkamą teismo procesą.
   Ji taip pat teigia, kad Bendrasis Teismas neatsižvelgė į prekių ženklo savininkės argumentus dėl galimybės supainioti.


title: Byla C-275/08: 2009 m. spalio 15 d. Teisingumo Teismo (ketvirtoji kolegija) sprendimas byloje Europos Bendrijų Komisija prieš Vokietijos Federacinę Respubliką (Valstybės įsipareigojimų neįvykdymas — Direktyva 93/36/EEB — Viešasis prekių pirkimas — Motorinių transporto priemonių registravimo valdymui naudojamos programinės įrangos tiekimas — Derybų procedūra iš anksto nepaskelbus apie pirkimą)

text:
               5.12.2009

               LT

               Europos Sąjungos oficialusis leidinys

               C 297/13

         2009 m. spalio 15 d. Teisingumo Teismo (ketvirtoji kolegija) sprendimas byloje Europos Bendrijų Komisija prieš Vokietijos Federacinę Respubliką

   (Byla C-275/08) (1)

   (Valstybės įsipareigojimų neįvykdymas - Direktyva 93/36/EEB - Viešasis prekių pirkimas - Motorinių transporto priemonių registravimo valdymui naudojamos programinės įrangos tiekimas - Derybų procedūra iš anksto nepaskelbus apie pirkimą)
   2009/C 297/13
   Proceso kalba: vokiečių

      Šalys

      Ieškovė: Europos Bendrijų Komisija, atstovaujama G. Wilms ir D. Kukovec

      Atsakovė: Vokietijos Federacinė Respublika, atstovaujama M. Lumma ir N. Graf Vitzthum

      Dalykas

   Valstybės įsipareigojimų neįvykdymas — 1993 m. birželio 14 d. Tarybos direktyvos 93/36/EEB dėl viešojo prekių pirkimo sutarčių sudarymo tvarkos derinimo (OL L 199, p. 1; 2004 m. specialusis leidimas lietuvių k., 6 sk., 2 t., p. 110) 6 ir 9 straipsnių pažeidimas — Sutarties dėl transporto priemonių registravimo valdymui naudojamos programinės įrangos pirkimo sudarymas be konkurso tarp už savivaldybių duomenų tvarkymą atsakingų dviejų viešųjų juridinių asmenų.

      Rezoliucinė dalis

               1.

               Datenzentrale Baden-Württemberg sudarius motorinių transporto priemonių registravimo valdymui naudojamos programinės įrangos pirkimo sutartį taikant derybų procedūrą ir nepaskelbus apie pirkimą, Vokietijos Federacinė Respublika pažeidė įsipareigojimus pagal 1993 m. birželio 14 d. Tarybos direktyvą 93/36/EEB dėl viešojo prekių pirkimo sutarčių sudarymo tvarkos derinimo.

               2.

               Priteisti iš Vokietijos Federacinės Respublikos bylinėjimosi išlaidas.

      (1)  OL C 223, 2008 8 30.


title: Byla T-230/14: 2014 m. balandžio 15 d. pareikštas ieškinys byloje Deutsche Edelstahlwerke/Komisija

text:
               14.7.2014

               LT

               Europos Sąjungos oficialusis leidinys

               C 223/13

         2014 m. balandžio 15 d. pareikštas ieškinys byloje Deutsche Edelstahlwerke/Komisija

   (Byla T-230/14)
   2014/C 223/18
   Proceso kalba: vokiečių

      Šalys

      Ieškovė: Deutsche Edelstahlwerke GmbH (Vitenas, Vokietija), atstovaujama advokatų S. Altenschmidt ir H. Janssen

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2013 m. gruodžio 18 d. Europos Komisijos sprendimą byloje „valstybės pagalba SA.33995 (2013/C) – Parama iš atsinaujinančių energijos išteklių pagamintai elektros energijai ir Atsinaujinančiosios energijos įstatymu (EEG) sumažintas papildomas mokestis daug energijos naudojančioms įmonėms“;

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas, susijęs su SESV 107 straipsnio 1 dalies pažeidimu

                           —

                           Ieškovė tvirtina, kad ginčijamas sprendimas prieštarauja SESV 107 straipsnio 1 daliai, nes Vokietijos atsinaujinančios energijos įstatyme (Gesetz für den Vorrang erneuerbarer Energien; toliau – EEG) kompensavimo sistema netaikoma iš valstybės išteklių ir nėra kontroliuojama valstybės. Faktinės aplinkybės, reikšmingos šių priemonių kvalifikavimui, buvo nustatytos ikiteisminėje procedūroje tarp Komisijos ir Vokietijos. Nėra jokių abejonių, kurias turėtų išaiškinti Komisija taikant procedūrą pagal SESV 108 straipsnio 2 dalį ir Reglamento (EB) Nr. 659/1999, nustatančio išsamias EB Sutarties 93 straipsnio taikymo taisykles (1), 4 straipsnio 4 dalį.

               2.

               Antrasis ieškinio pagrindas, susijęs su SESV 108 straipsnio 1 dalies ir teisinio saugumo principo pažeidimu

                           —

                           Ieškovė tvirtina, kad Komisija, peržiūrėdama jos preliminarų EEG vertinimą pagalba ir taikydama naujos pagalbos procedūrą pagal Reglamento Nr. 659/1999 4 straipsnio 4 dalį, o ne esamos pagalbos procedūrą pagal Reglamento Nr. 659/1999 17 ir paskesnius straipsnius, nesilaikė SESV 108 straipsnio 1 dalies ir teisinio saugumo principo. Šiuo aspektu ji tvirtina, kad 2002 m. gegužės 22 d. sprendime Komisija nelaikė 2000 m. EEG pagalba, kaip tai suprantama pagal SESV 107 straipsnio 1 dalį, nes nebuvo pervestos valstybės lėšos. 2012 m. EEG padarytų 2000 m. EEG pakeitimų nepakanka atsižvelgiant į 2002 m. gegužės 22 d. Komisijos sprendimą. Todėl Komisija galėjo remtis procedūros pagal SESV 108 straipsnio 1 dalį teisinio aiškinimo pasikeitimu nenumatant pareigų ieškovei.

               3.

               Trečiasis ieškinio pagrindas, susijęs su Pagrindinių teisių chartijos 41 straipsnio ir teisės būti išklausytam pažeidimu

                           —

                           Ieškovė taip pat tvirtina, kad atsakovė priėmė sprendimą nesuteikus jai galimybės pateikti savo pastabas.

      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, p. 1; 2004 m. specialusis leidimas lietuvių k., 8 sk., 1 t., p. 339)


title: Byla T-166/11: 2011 m. kovo 17 d. pareikštas ieškinys byloje Häfele prieš VRDT (Infront)

text:
               14.5.2011

               LT

               Europos Sąjungos oficialusis leidinys

               C 145/33

         2011 m. kovo 17 d. pareikštas ieškinys byloje Häfele prieš VRDT (Infront)

   (Byla T-166/11)
   2011/C 145/55
   Proceso kalba: vokiečių

      Šalys

      Ieškovė: Häfele GmbH & Co. KG (Nagoldas, Vokietija), atstovaujama advokatų M. Eck ir J. Dönch

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Reikalavimai

               —

               Panaikinti 2010 m. sausio 17 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1711/2010-1.

               —

               Priteisti iš VRDT bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklas, su kuriuo susijęs ieškinys: žodinis prekių ženklas „Infront“ 6 ir 20 klasių prekėms

      Eksperto sprendimas: atmesti prekių ženklo paraišką

      Apeliacinės tarybos sprendimas: atmesti apeliaciją

      Ieškinio pagrindai: Reglamento (EB) Nr. 207/2009 (1) 7 straipsnio 1 dalies b, c ir d punktų pažeidimas, nes nagrinėjamas prekių ženklas neturi skiriamųjų požymių, nėra apibūdinamasis ir nėra tapęs bendriniu.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).


title: Byla C-297/05 Europos Bendrijų Komisijos  2005 m. liepos 22 d.  pareikštas ieškinys Nyderlandų Karalystei

text:
               26.11.2005

               LT

               Europos Sąjungos oficialusis leidinys

               C 296/11

         Europos Bendrijų Komisijos 2005 m. liepos 22 d. pareikštas ieškinys Nyderlandų Karalystei
   (Byla C-297/05)
   (2005/C 296/22)
   Proceso kalba: olandų
   2005 m. liepos 22 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Michel van Beek ir Désirée Zijlstra, ieškinys Nyderlandų Karalystei.
   Ieškovas Teisingumo Teismo prašo:

               1)

               pripažinti, kad reikalaudama, jog anksčiau kitoje valstybėje narėje registruotos motorinės transporto priemonės būtų techniškai patikrintos prieš galint jas registruoti Nyderlanduose, kai tokio patikrinimo nereikalaujama Nyderlanduose jau įregistruotos motorinės transporto priemonės nuosavybės ar valdymo teisę perleidžiant kitam juose įsikūrusiam asmeniui, Nyderlandų Karalystė neįvykdė įsipareigojimų pagal EB 28 ir EB 30 straipsnius;

               2)

               priteisti iš Nyderlandų Karalystės bylinėjimosi išlaidas.

         Ieškinio pagrindai ir pagrindiniai argumentai
   Nyderlandų reikalaujami techniniai patikrinimai, kurie anksčiau kitoje valstybėje narėje registruotoms motorinėms transporto priemonės taikomi kaip išankstinė įrašymo į nacionalinį transporto priemonių registrą sąlyga, negali būti pateisinami atsižvelgiant į EB 30 straipsnyje išvardintus tikslus ar siekiant įvykdyti kokį nors Teisingumo Teismo praktikoje pripažįstamą privalomą reikalavimą.


title: Byla T-184/15: 2016 m. lapkričio 9 d. Bendrojo Teismo sprendimas byloje Trivisio Prototyping/Europos Komisija (Finansinė parama — Šeštoji pamatinė mokslo tyrimų, technologijų plėtros ir demonstravimo veiklos programa — Su projektais ULTRA, CINeSPACE ir IMPROVE susijusios sutartys — Dalinis ieškinio perkvalifikavimas — Sprendimas, kuris laikytinas vykdomuoju raštu — SESV 299 straipsnis — Arbitražinė išlyga — Tinkamos finansuoti išlaidos — Sumokėtų sumų grąžinimas)

text:
               9.1.2017

               LT

               Europos Sąjungos oficialusis leidinys

               C 6/34

         2016 m. lapkričio 9 d. Bendrojo Teismo sprendimas byloje Trivisio Prototyping/Europos Komisija

   (Byla T-184/15) (1)

   ((Finansinė parama - Šeštoji pamatinė mokslo tyrimų, technologijų plėtros ir demonstravimo veiklos programa - Su projektais ULTRA, CINeSPACE ir IMPROVE susijusios sutartys - Dalinis ieškinio perkvalifikavimas - Sprendimas, kuris laikytinas vykdomuoju raštu - SESV 299 straipsnis - Arbitražinė išlyga - Tinkamos finansuoti išlaidos - Sumokėtų sumų grąžinimas))
   (2017/C 006/41)
   Proceso kalba: vokiečių

      Šalys

      Ieškovė: Trivisio Prototyping GmbH (Tryras, Vokietija), atstovaujama advokatų A. Bartosch ir A. Böhlke, po to advokato A. Böhlke

      Atsakovė: Europos Komisija, atstovaujama S. Delaude ir F. Moro, padedamų advokatų R. van der Hout ir S. Blazek

      Dalykas

   Pirma, SESV 263 straipsniu grindžiamas prašymas panaikinti 2015 m. vasario 2 d. Komisijos sprendimą C(2015) 633 final dėl 385 112,19 euro sumos su palūkanomis išieškojimo ir, antra, SESV 272 straipsniu grindžiamas prašymas konstatuoti, kad nėra skolinio reikalavimo, kurį Komisija teigia turinti Trivisio Prototyping atžvilgiu.

      Rezoliucinė dalis

               1.

               Atmesti ieškinį.

               2.

               Trivisio Prototyping GmbH padengia savo ir Europos Komisijos patirtas bylinėjimosi išlaidas.

      (1)  OL C 262, 2015 8 10.


title: Byla T-46/06  2006 m. vasario 13 d.  pareikštas ieškinys byloje  Galileo Lebensmittel prieš Komisiją

text:
               8.4.2006

               LT

               Europos Sąjungos oficialusis leidinys

               C 86/39

         2006 m. vasario 13 d. pareikštas ieškinys byloje Galileo Lebensmittel prieš Komisiją

   (Byla T-46/06)
   (2006/C 86/77)
   Proceso kalba: vokiečių
   Šalys

      Ieškovė: Galileo Lebensmittel GmbH & Co. KG (Trierweiler, Vokietija), atstovaujama advokato K. Bott

      Atsakovė: Europos Bendrijų Komisija
   Ieškovės reikalavimas

               —

               Panaikinti atsakovės sprendimą rezervuoti domeną galileo.eu ir įpareigoti atsakovę perleisti domeną galileo.eu .eu aukščiausio lygio interneto domenų registrui (EURid) laisvai registruoti.

         Ieškinio pagrindai ir pagrindiniai argumentai
   Ieškovė pateikė registratoriui prašymą įregistruoti domeną galileo.eu kaip .eu aukščiausio lygio interneto domeną. Registras EURid šio prašymo nepriėmė motyvuodamas tuo, kad prašomas domenas yra rezervuotas atsakovei.
   Pagrįsdama savo ieškinį, ieškovė teigia, kad buvo pažeistas Reglamento (EB) Nr. 874/2004 (1) 9 straipsnis. Be to, buvo pažeistos jos teisės pagal Reglamento Nr. 874/2004 2 straipsnio 2 dalį, 10 straipsnio 1 dalies pirmąją pastraipą ir 12 straipsnio 2 dalies trečiąją pastraipą.

      (1)  2004 m. balandžio 28 d. Komisijos reglamentas (EB) Nr. 874/2004, nustatantis .eu aukščiausio lygio domeno įdiegimo ir funkcijų viešosios tvarkos taisykles bei registracijai taikomus principus.


title: Byla T-262/12: 2014 m. rugsėjo 18 d. Bendrojo Teismo sprendimas byloje Central Bank of Iran/Taryba (Bendra užsienio ir saugumo politika — Iranui taikomos ribojamosios priemonės siekiant užkirsti kelią branduolinių ginklų platinimui — Lėšų įšaldymas — Ieškinys dėl panaikinimo — Lis pendens — Pareiga motyvuoti — Teisės į gynybą)

text:
               3.11.2014

               LT

               Europos Sąjungos oficialusis leidinys

               C 388/11

         2014 m. rugsėjo 18 d. Bendrojo Teismo sprendimas byloje Central Bank of Iran/Taryba

   (Byla T-262/12) (1)

   ((Bendra užsienio ir saugumo politika - Iranui taikomos ribojamosios priemonės siekiant užkirsti kelią branduolinių ginklų platinimui - Lėšų įšaldymas - Ieškinys dėl panaikinimo - Lis pendens - Pareiga motyvuoti - Teisės į gynybą))
   2014/C 388/12
   Proceso kalba: anglų

      Šalys

      Ieškovas: Central Bank of Iran (Teheranas, Iranas), atstovaujamas baristerio M. Lester,

      Atsakovė: Europos Sąjungos Taryba, atstovaujama M. Bishop ir V. Piessevaux

      Dalykas

   Iš esmės prašymas panaikinti, pirma, 2012 m. sausio 23 d. Tarybos sprendimą 2012/35/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 19, p. 22), ir 2012 m. spalio 15 d. Tarybos sprendimą 2012/635/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 282, p. 58), kiek ieškovo pavadinimas įtrauktas į 2010 m. liepos 26 d. Tarybos sprendimo 2010/413/CFSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39), II priedo sąrašą ir po pakartotinio nagrinėjimo jame paliktas, ir, antra, 2012 m. kovo 23 d. Tarybos reglamentą (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, p. 1), ir 2012 m. spalio 15 d. Tarybos įgyvendinimo reglamentą (ES) Nr. 945/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 282, p. 16), kiek ieškovės pavadinimas buvo įtrauktas į Reglamento Nr. 267/2012 IX priedo sąrašą ir po pakartotinio nagrinėjimo jame paliktas.

      Rezoliucinė dalis

               1.

               Panaikinti 2012 m. kovo 23 d. Tarybos reglamentą (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, p. 1), kiek ieškovo pavadinimas įtrauktas į jo IX priedo sąrašą.

               2.

               Atmesti likusią ieškinio dalį.

               3.

               Europos Sąjungos Taryba padengia pusę savo ir pusę Central Bank of Iran bylinėjimosi išlaidų.

               4.

               Central Bank of Iran padengia pusę savo ir pusę Tarybos bylinėjimosi išlaidų.

      (1)  OL C 243, 2012 8 11.


title: Byla C-266/05 P Jose Maria Sison 2005 m. birželio 27 d. pateiktas apeliacinis skundas dėl Europos Bendrijų Pirmosios instancijos teismo (antroji kolegija) 2005 m. balandžio 26 d. sprendimo sujungtose bylose T-110/03, T-150/03 ir T-405/03 Jose Maria Sison prieš Europos Sąjungos Tarybą

text:
               1.10.2005

               LT

               Europos Sąjungos oficialusis leidinys

               C 243/4

         Jose Maria Sison 2005 m. birželio 27 d. pateiktas apeliacinis skundas dėl Europos Bendrijų Pirmosios instancijos teismo (antroji kolegija) 2005 m. balandžio 26 d. sprendimo sujungtose bylose T-110/03, T-150/03 ir T-405/03 Jose Maria Sison prieš Europos Sąjungos Tarybą
   (Byla C-266/05 P)
   (2005/C 243/06)
   Proceso kalba: anglų
   2005 m. birželio 27 d. Europos Bendrijų Teisingumo Teisme buvo gautas Jose Maria Sison, gyvenančio Utrechte (Nyderlandai), atstovaujamo J. Fermon, A. Comte, H. Schultz ir D. Gurses, apeliacinis skundas dėl Europos Bendrijų Pirmosios instancijos teismo (antroji kolegija) 2005 m. balandžio 26 d. sprendimo sujungtose bylose T-110/03, T-150/03 ir T-405/03 (1)
      Jose Maria Sison prieš Europos Sąjungos Tarybą.
   Apeliantas Teisingumo Teismo prašo:

               —

               panaikinti 2005 m. balandžio 26 d. Pirmosios instancijos teismo (antroji kolegija) sprendimą sujungtose bylose T-110/03, T-150/03 ir T-450/03;

               —

               EB 230 straipsnio pagrindu panaikinti: a) 2003 m. vasario 27 d. Tarybos sprendimą (06/c/01/03): 2003 m. vasario 27 d. Tarybos atsakymas į 2003 m. vasario 27 d. Jan Fermon faksu atsiųstą kartotinę paraišką pagal Reglamento (EB) Nr. 1049/2001 (2) 7 straipsnio 2 dalį, apelianto atstovams įteiktą 2003 m. vasario 28 d.; b) 2003 m. sausio 21 d. Tarybos sprendimą (41/c/01/02): 2003 m. sausio 21 d. Tarybos atsakymas į 2002 m. gruodžio 11 d. Jan Fermon faksu atsiųstą kartotinę paraišką pagal Reglamento (EB) Nr. 1049/2001 7 straipsnio 2 dalį, apelianto atstovams įteiktą 2003 m. sausio 23 d.; ir c) 2003 m. spalio 2 d. Tarybos sprendimą (36/c/02/03): 2003 m. spalio 2 d. Tarybos atsakymas į 2003 m. rugsėjo 5 d. Jan Fermon kartotinę paraišką (2/03), kurią Tarybos Generalinis sekretoriatas gavo 2003 m. rugsėjo 8 d., pagal Reglamento (EB) Nr. 1049/2001 7 straipsnio 2 dalį dėl galimybės susipažinti su dokumentais;

               —

               priteisti iš Tarybos bylinėjimosi išlaidas.

         Apeliacinio skundo pagrindai ir pagrindiniai argumentai
   Apeliantas nurodo, kad Pirmosios instancijos teismo sprendimas turi būti panaikintas remiantis šiais pagrindais:

               1.

               EB 220, EB 225 ir EB 230 straipsnių, EŽTK 6 ir 13 straipsniuose įtvirtinto bendro Bendrijos teisės principo ir teisės į gynybą pažeidimu.
               Neatsižvelgdamas į apelianto argumentus, Pirmosios instancijos teismas netinkamai apribojo teisėtumo peržiūros apimtį.

               2.

               Teisės susipažinti su dokumentais (ES 1 straipsnio antra dalis ir 6 straipsnio 1 dalis, EB 225 straipsnis, EB 4 straipsnio 1 dalies a punktas, EB 4 straipsnio 6 dalis, EB 220, EB 225 ir EB 230 straipsniai) pažeidimu.
               Pirmosios instancijos teismo peržiūra Tarybai iš esmės suteikia absoliučią diskreciją ir reiškia visišką teisės susipažinti su dokumentais paneigimą.

               3.

               Pareigos nurodyti motyvus (EB 253 straipsnis) ir EB 220, EB 225 ir EB 230 straipsnių pažeidimu.
               Pirmosios instancijos teismo peržiūra paneigia pareigą nurodyti motyvus ir pažeidžia EB 253 straipsnį.

               4.

               Teisės susipažinti su dokumentais (ES 1 straipsnio antra dalis ir ES 6 straipsnio 1 dalis, EB 255 straipsnis) ir EŽTK 6 straipsnio 2 dalies bei nekaltumo prezumpcijos ir EŽTK 13 straipsnyje nustatytos teisės į veiksmingą teisinės gynybos priemonę pažeidus EŽTK įtvirtintas teises pažeidimu.
               Pirmosios instancijos teismas savavališkai apriboja bylos apimtį.

               5.

               Teisės susipažinti su dokumentais ir ES 1 straipsnio antros dalies bei ES 6 straipsnio 1 dalies, EB 255 straipsnio ir Tarybos reglamento 1049/2001 4 straipsnio 5 dalies bei 9 straipsnio 3 dalies pažeidimu.
               Pirmosios instancijos teismas klaidingai išaiškino ir klaidingai taikė Tarybos reglamento 1049/2001 4 ir 9 straipsnius.

      (1)  OL C 171, 2002 7 9, p. 15.

      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais


title: Byla C-430/07 2007 m. rugsėjo 17 d. Raad van State (Nyderlandai) pateiktas prašymas priimti prejudicinį sprendimą byloje Exportslachterij J. Gosschalk & Zoon BV prieš Minister van Landbouw, Natuur en Voedselkwaliteit

text:
               8.12.2007

               LT

               Europos Sąjungos oficialusis leidinys

               C 297/23

         2007 m. rugsėjo 17 d.Raad van State (Nyderlandai) pateiktas prašymas priimti prejudicinį sprendimą byloje Exportslachterij J. Gosschalk & Zoon BV prieš Minister van Landbouw, Natuur en Voedselkwaliteit

   (Byla C-430/07)
   (2007/C 297/38)
   Proceso kalba: olandų
   Prašymą priimti prejudicinį sprendimą pateikęs teismas
   Raad van State
   Šalys pagrindinėje byloje
   Ieškovė: Exportslachterij J. Gosschalk & Zoon BV
   Atsakovas: Minister van Landbouw, Natuur en Voedselkwaliteit
   Prejudiciniai klausimai

               1.

               Ar atlikti GSE tyrimai, kurie buvo privalomi nuo 2001 m. sausio mėnesio pagal 1985 m. Nyderlandų šviežios mėsos ir mėsos gaminių reglamentą (Regeling uitvoer vers vlees en vleesbereidingen 1985) (Stcrt., 2001, Nr. 218), įgyvendinusio Sprendimo 2000/76/EG dėl galvijų spongiforminės encefalopatijos tyrimo ir dėl Sprendimo 98/272/EB užkrečiamųjų spongiforminių encefalopatijų epidemiologinės priežiūros pakeitimo (1) 1 straipsnio 3 dalį, yra tyrimai Reglamento Nr. 2777/2000, patvirtinančio išskirtines paramos galvijienos rinkai priemones (2), 2 straipsnio 1 dalies prasme?

               2.

               Jei į šį klausimą bus atsakyta teigiamai: ar Reglamento Nr. 2777/2000 2 straipsnio 1 dalį reikia laikyti intervencija, skirta stabilizuoti galvijienos rinką (rinkos parama), Reglamento Nr. 1258/1999 dėl bendrosios žemės ūkio politikos finansavimo (3) 1 straipsnio 2 dalies b punkto prasme ar vis dėlto konkrečia veterinarine priemone šios nuostatos d punkto prasme?

               3.

               Jeigu (taip pat) kalbama apie rinkos paramą, ar tuomet tai reiškia, kad, atsižvelgiant į 2003 m. rugsėjo 30 d. Teisingumo Teismo sprendimą byloje C-239/01 (4), atliktus tyrimus turi finansuoti tik Bendrija, ir kad todėl Reglamento Nr. 2777/2000 2 straipsnio 2 dalis, kiek joje nustatyta, jog Bendrija finansuoja tik dalį GSE tyrimų išlaidų, negalioja dėl prieštaravimo Reglamentui Nr. 1254/1999 (5)?

               4.

               Ar tuomet, jei Reglamento Nr. 2777/2000 2 straipsnio 2 dalis galioja, šis reglamentas draudžia valstybėms narėms perkelti rinkos dalyviams GSE tyrimų atlikimo išlaidas?

               5.

               Ar 1985 m. sausio 29 d. Tarybos direktyvos 85/73/EEB dėl veterinarinio patikrinimo ir kontrolės finansavimo (6) pagal Direktyvas 89/662/EEB (7), 90/425/EEB (8), 90/675/EEB (9) ir 91/496/EEB (10), iš dalies pakeistos ir konsoliduotos Direktyva 96/43/EB (11), 5 straipsnio 4 dalies antrąją pastraipą reikia aiškinti taip, kad ši direktyva nedraudžia valstybei narei perkelti GSE tyrimų atlikimo išlaidų? Jei taip, kokius reikalavimus tuomet turi atitikti mokesčio už atliktus GSE tyrimus rinkimas?

      (1)  2000 m. lapkričio 29 d. Komisijos sprendimas (OL L 305, p. 35).

      (2)  2000 m. gruodžio 18 d. Komisijos reglamentas (OL L 321, p. 47).

      (3)  1999 m. gegužės 17 d. Tarybos reglamentas (OL L 160, p. 103).

      (4)  Vokietiją prieš Komisiją, Rink. p. I-10333.

      (5)  1999 m. gegužės 17 d. Tarybos reglamentas dėl bendro galvijienos rinkos organizavimo (OL L 160, p. 21).

      (6)  1985 m. sausio 29 d. Tarybos direktyva dėl šviežios mėsos ir paukštienos veterinarinio patikrinimo ir kontrolės finansavimo (OL L 32, p. 14).

      (7)  1989 m. gruodžio 11 d. Tarybos direktyva dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (OL L 395, p. 13).

      (8)  1990 m. birželio 26 d. Tarybos direktyva dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (OL L 224, p. 29).

      (9)  1990 m. gruodžio 10 d. Tarybos direktyva, nustatanti gyvūnų, įvežamų į Bendriją iš trečiųjų šalių, veterinarinio patikrinimo organizavimo principus (OL L 373, p. 1).

      (10)  1991 m. liepos 15 d. Tarybos direktyva, nustatanti gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičianti Direktyvas 89/662/EEB, 90/425/EEB ir 90/675/EEB (OL L 268, p. 56).

      (11)  1996 m. birželio 26 d. Tarybos direktyva 96/43/EB, iš dalies keičianti ir konsoliduojanti Direktyvą 85/73/EEB, kad būtų užtikrintas gyvų gyvūnų bei kai kurių gyvūninių produktų veterinarinio patikrinimo ir kontrolės finansavimas, ir iš dalies keičianti Direktyvas 90/675/EEB bei 91/496/EEB (OL L 162, p. 1).


title: Byla T-392/16: 2016 m. spalio 13 d. Bendrojo Teismo nutartis byloje Axium/Parlamentas

text:
               16.1.2017

               LT

               Europos Sąjungos oficialusis leidinys

               C 14/55

         2016 m. spalio 13 d. Bendrojo Teismo nutartis byloje Axium/Parlamentas

   (Byla T-392/16) (1)

   (2017/C 014/66)
   Proceso kalba: prancūzų
   Aštuntosios kolegijos pirmininkas nutartimi nurodė išbraukti bylą iš registro.

      (1)  OL C 326, 2016 9 5.